Otvoren konkurs za m:tel App takmičenje | Ekspres.net\nKompanija m:tel već četiri godine zaredom realizuje konkurs koji je namenjen srednjoškolcima iz cele BiH, a koji podrazumeva takmičenje u izradi aplikacija za mobilne uređaje. Ove godine, posebno će se vrednovati i aplikacije koje doprinose prevenciji ili prevazilaženju negativnih situacija nastalih pojavom pandemije virusa korona\nPrvi oktobar je i ove godine bio rezervisan za otvaranje konkursa m:tel App takmičenja, pod nazivom „Lansiraj svoju ideju“. Kao i prethodne tri godine, i ovoga puta kompanija m:tel poziva srednjoškolce iz cele BiH koji su zainteresovani za izradu aplikacija, te vole programiranje, ali i imaju dobru ideju, da se uključe u ovo takmičenje koje im može doneti vredno iskustvo i nagrade.\nm:tel App takmičenje pruža mogućnost mladim ljudima da unaprede svoje znanje u kreiranju mobilnih aplikacija i da se takmiče sa vršnjacima iz Srbije i Crne Gore, budući da je kompanija m:tel deo grupacije koja posluje regionalno, te da je isti konkurs istovremeno organizovan i u navedenim zemljama. Najbolji autori aplikacija iz BiH takmičiće se na regionalnom nivou u „Regionalnom App izazovu“, koji organizuju Telekom Srbija, m:tel BiH i m:tel Crna Gora, i u kome će se naći učenici iz sve tri navedene zemlje.\nZadatak pojedinaca ili timova iz srednjih škola jeste da osmisle i naprave zanimljivu, inovativnu i pre svega korisnu aplikaciju u Android™ OS-u ili iOS-u, za mobilni telefon ili tablet, koja bi kao dodatnu prednost imala društveno odgovornu namenu ili bi na određeni način mogla da unapredi upotrebu mobilnih uređaja. Ove godine, posebno će se vrednovati i aplikacije koje doprinose prevenciji ili prevazilaženju negativnih situacija nastalih pojavom pandemije virusa korona.\nPobednici prvog kruga takmičenja, na državnom nivou, odnosno autori pet izabranih najboljih aplikacija u BiH, dobijaju sjajne nagrade - mobilne telefone i priliku da se takmiče sa timovima iz Srbije i Crne Gore i tako osvoje prvu ili specijalnu nagradu na „Regionalnom app izazovu”.\nPrva faza m:tel App takmičenja trajaće do 20. novembra 2020. godine, do kada je potrebno da se osmisle ideje i pošalju popunjeni formulari za prijavljivanje na takmičenje. Nakon ove, sledi faza izrade i slanja gotovih aplikacija do 25. januara 2021. godine, kada gotove, funkcionalne verzije aplikacija, uz detaljan opis, timovi treba da dostave putem adrese [email protected].\nStručni žiri će do kraja meseca januara izabrati najboljih do pet aplikacija koje su pristigle na takmičenje, da bi u drugoj polovini meseca februara usledio i „Regionalni app izazov”, na kojem će, u skladu sa epidemiološkim merama, učestvovati najbolji timovi iz sve tri države.\nkonkurs takmičenje mobilne aplikacije aplikacija m:tel


Davor Basarić se posle četiri meseca vraća na teren – Balkan-Handball.com\nHome / Balkan / Davor Basarić se posle četiri meseca vraća na teren\nPoslednja izmena: 29/01/2020\nSrpski pivotmen je četiri meseca bio van stroja zbog povrede, a kasnije i operacije ramena, a na teren se vratio krajem januara. Basarić nastupa u ekipi finskog Koksa, koji je u ovoj takmičarskoj godini nastupao u EHF Ligi šampiona.\nBasarić je na početku karijere branio boje niškog Železničara, kragujevačkog Radničkog, subotičkog Spartaka, a prvi internacionalni „izlet“ imao je u španskoj Bidasoi, za koju je nastuapo u ASOBAL ligi. Za popularne finske „Petlove“ nastupa od 2017. godine, a ovo je prva sezona u kojoj se ekipa Koksa našla u elitnom evropskom takičenju. na kraju je tim sa severa Starog kontinenta završio kao petoplasirani u grupi C, te mu ostaje da nastavi borbu u finaskom šampionatu.\n← Prethodni članak SEHA SE VRAĆA: Počinje doigravanje za četvrtfinale\nNaredni članak → SAD dobijaju profesionalnu ligu 2023. godine?


U toku je novi Moment foto konkurs - WANNABE MAGAZINE\nU toku je novi Moment foto konkurs\nNa radost svih nas i ove godine je organizovan Moment foto konkurs, koji traje od 19. septembra do 19. novembra, gde su predviđeni vredni pokloni kao nagrada za sve maštovite fotografije Moment kuće koje budu postavljene na sajt momentpower.com/rs. Pobednik međunarodnog Moment foto konkursa osvaja montažnu kuću.\nMoment foto konkurs traje dva meseca, tačnije od 19. septembra do 19. novembra, a nagrađuje sve kreativne radove koji u tom periodu stignu na sajt u vidu fotografije. Potrebno je napraviti kreativno rešenje Moment kuće iz snova, napraviti fotografiju i poslati je na gorepomenuti sajt\nNajkreativnija Moment kuća koja pobedi na lokalnom takmičenju osvaja LG frižider i mogućnost kvalifikacija za učešće na međunarodnom konkursu, zatim drugo mesto osvaja Elan mašinu za sudove, a trećeplasirani veliki Cadac roštilj, dok je za prvih 50 plasiranih pripremljeno mnoštvo Moment majica i kačketa. Međunarodni pobednik se bira 10. decembra od strane internacionalnog žirija, a glavna nagrada je prava montažna kuća iz snova.\nTokom trajanja konkursa, svi zainteresovani mogu da se prijave za učešće slanjem fotografija.\nVaša kuća iz snova Vam je na Moment od realnosti!


Vaučeri i za 2016. godinu | 381 vesti\nVaučeri i za 2016. godinu\nBy RedakcijaPosted on November 20, 2015 November 20, 2015\nKampanja “Moja Srbija” dala je više nego dobre rezultate, a akcija sa vaučerima će se nastaviti već od 1. januara naredne godine i trajaće cele godine, najavio je potpredsednik vlade i minstar trgovine, turizma i telekomunikacija Rasim Ljajić.\nOn je na konferenciji za novinare u Turističkoj organizaciji Srbije, na kojoj je predstavljena promotivna zimska kampanja “Zima prija svima” rekao da je kampanja “Moja Srbija” donela rast domaćih i stranih turista za 12 odsto, rast noćenja za devet odsto, kao i rast deviznog priliva.\n“Kampanja “Moja Srbija” dala je više nego dobre rezultate, 14.000 ljudi je koristilo vaučere, ukupno je ostvareno 118.000 noćenja, u proseku 8,5 noćenja po korisniku. Pošto je ovo bio pilot projekat, koji je trajao oko tri i po meseca, moramo biti više nego zadovoljni”, rekao je Ljajić.\nNaveo je da su domaći turisti najviše posećivali Vrnjačku Banju, Beograd, pa Zlatibor, dok su strani turisti najviše dolazili u Beograd, Novi Sad i na Zlatibor, a potom i u Vrnjačku Banju.\n“Zemlje iz kojih nam najčešće dolaze turisti su, na prvom mestu BiH, zatim iz Turske, Crne Gore, Nemačke, Bugarske, Slovenije, Hrvatske, Poljske, Rumunije, Ruske Federacije”, naveo je ministar Ljajić i naglasio da će Srbija sasvim sigurno imati uspešnu turističku godinu, kada se govori o broju stranih i domaćih turista.\nDirektorka Turističke organizacije Srbije Gordana Plamenac rekla je da njena organizacija, zajedno sa Skijalištima Srbije, Udruženjima banja i hotelsko-ugostiteljske privrede, ove godine, sa drugom temom i porukom, ide u kampanju promocije planinskih centara i proširuje je pozivom da se godišnji odmori tokom zime provedu i u banjama, a da se praznici provedu u gradovima.\nKampanja “Zima prija svima” je počela\n“Kampanja ”Zima prija svima” sprovodiće se kroz više medijskih kanala- TV, radio, ambijentalna promocija, bilbordi, u Srbiji i u zemljama regiona. To su koraci koji su krenuli od 15. novembra i sukcesivno će se nadovezivati do kraja decembra”, rekla je Plamenac.\nOna je sigurna da će nova kampanja proizvesti pozitivan rezultat i dodala da se “Moja Srbija” nastavlja i da će se sprovoditi i sledeće godine.\nPotpredsednik Poslovnog udruženja hotelsko-ugostiteljske privrede HORES Aleksandar Vasilijević istakao da je ova sezona najuspešnija u proteklih 10 godina, i da su zimski centri Kopaonik, Zlatibor i Stara planina ostvarili rast od 10 do 100 odsto.\nDirektor Skijališta Srbije Dejan Ljevnaić rekao je da je kampanja “Moja Srbija” dala odličan i vidljiv rezultat, i da je to bila najuspešniju letnju sezonu ikada i najveći uspeh da smo u jednom danu bilo 4.000 vožnji.\nTag: domaći turizam turizam vaučeri\nPrevious post: Novi zakon o stanovanju\nNext post: Mikrokrediti sve popularniji


PETKOVIĆ O VUČIĆEVOM GOVORU U SKUPŠTINI: Predsednikove poruke su kamen međaš naših nacionalnih crvenih linija | Novosti.rs\nPetković je u saopštenju ocenio da će dalekosežnost i ozbiljnost predsednikovih poruka tek će u godinama pred nama pokazati pun potencijal i značaj za očuvanje srpskog nacionalnog bića, posebno na prostoru naše južne pokrajine.\n- Zbog toga su jučerašnji predsednikov govor, ali i odgovori poslanicima svojevrsni kamen međaš naših nacionalnih crvenih linija u kojima nema mesta priznanju Kosova i Metohije, niti poniženju naše države i naroda, ali ima mesta za dijalog, kompromis i dogovor, kao preduslovima dugoročnog mira i bezbednosti, ali i našem razvoju i prosperitetu, bez kojih nam nema ni ostanka i opstanka na prostoru Kosova i Metohije - istakao je Petković.\nOn je rekao da smo samo zahvaljući snažnoj Srbiji u stanju da pomažemo našem narodu na prostoru Kosova i Metohije, ali i svuda u zemlji i rasejanju. Primer nikad jače ekonomske podrške države Srbije su i brojni kapitalni projekti i ulaganja na Kosovu i Metohiji, o kojima je predsednik juče, takođe, podrobno govorio, napomenuo je Petković.\n- Zbog toga je bilo teško, ali prekopotrebno, čuti sve demografske projekcije i realno stanje na terenu, nasuprot samoobmanama i bajkama kojima smo decenijama ulhuljkivani - nave je on.\nKaže i da jedino takvim hrabrim porukama, po kojima je predsednik Vučić poznat, gledajući problemima direktno u oči, možemo prevazići sve izazove koji su pred nama.\n- Zamrznuti konflikt, onako kako ga priželjkuje deo neodgovornih pojedinaca danas, nije ništa drugo nego tinjajući sukob koji može da eksplodira, a u koji bi, oni koji danas napadaju Srbiju, da guraju svu decu, osim svoje - upozorio je Petković.\nZbog toga su, kako navodi, "razni Jeremići, Đorđevići, Tadići i Đilasi juče morali da hvataju beleške iz govora predsednika Srbije, a ne da kukavički napadaju predsednika na društvenim mrežama i u njihovim medijima", saopšteno je iz Kancelarije za KiM.\nOn je ukazao i da je najvažnije da je predsednikov istorijski govor, osim velikog opšteg interesovanja, sa velikom pažnjom dočekan među srpskim narodom na Kosovu i Metohiji i da su oni ti koji su poruke predsednika Vučića razumeli i podržali, jer samo snažno, složno i zajedno možemo da budemo brana svima onima koji nam ne žele dobro, ili vlastite interese stavljaju ispred nacionalnih.\nAleksandar Vučić Petar Petković Vučić u Skupštini govor predsednika Srbije


Vesti online / Vesti / Svet / Može li Rusija pomoći Erdoganu?\n- Znate, to nije situacija gde su moguća neka hipotetična razmišljanja - izjavio je Peskov, odgovarajući na pitanje da li Rusija raspolaže dovoljnom količinom resursa da pomogne Turskoj, ako joj se ona obrati za pomoć.\n- Ne, nije bilo nikakvih molbi. Uvek se razmatraju konkretni veliki projekti koji su na dnevnom redu - izjavio je on, odgovarajući na pitanje da li se Turska obraćala za pomoć zbog pogoršanja ekonomske situacije.\nPeskov je naglasio da su na svom poslednjem sastanku u Južnoafričkoj Republici Putin i Erdogan razgovarali o zajedničkim projektima, između ostalog o "Turskom toku" i izgradnji nuklearne centrale "Akuju", kao i razvoju trgovinsko-ekonomskih odnosa.\n* Euraktiv: Uzdrmane veze Grčke i Rusije, Turska vuče konce\n* Putin pristao da sa Erdoganom ode u restoran, ali pod jednim uslovom\n* Erdogan: Uskoro povratak više izbeglica u Siriju\nSVET Turska: S-400 nam je potreban, nema preprodaje


Tanjug 3. oktobra 2020. 08:16\nBEOGRAD – Tridesetdruga godišnjica smrti glumca Pavla Vuisića (1926-1988) obeležena je u Udruženju za kulturu, umetnost i međunarodnu saradnju Adligat u Beogradu, u kojem se nalazi njegov legat.\nTim povodom, njegova supruga Mirjana je legatu poklonila desetine fotografija, od kojih su mnoge nepoznate, nastale tokom snimanja filmova iza scene ili tokom priprema za snimanje, kao i mnoštvo fotografija iz njenog i Pajinog privatnog života.\nPored toga, poklonila je Pajin lični brijač i beležnicu u koju je ona beležila njegove misli. Novopoklonjeni predmeti su posebno izloženi i pokazani posetiocima, navodi se u saopštenju Adligata.\n„Počastvovani smo što čuvamo njihovu zaostavštinu i što imamo prilike da je pokazujemo javnosti“, kaže Viktor Lazić, predsednik Udruženja Adligat.\nLegat velikana srpskog i jugoslovenskog glumišta i njegove supruge Mirjane Vuisić, nalazi se u ovom udruženju i deo je stalne muzejske postavke na Banjici.\nU legatu se može videti mnoštvo Pajinih ličnih predmeta kao na primer set njegovih lula, svežanj ključeva sa ključem kamiona koji je vožen u „Kamiondžijama“, ljubavna pisma supruzi, svojeručno iscrtavani nacrti za pravljenje brodova, poezija koju je ispisivao u hodu i često bacao, a supruga sakupljala.\nJedan od najznačajnijih eksponata svakako je originalni Pajin testament, koji je takođe pročitan ovom prilikom.\nPovodom godišnjice, održan je prigodan pomen na groblju, a u sedištu Udruženja Adligat na Banjici u organizaciji opštine Voždovac povodom Dana evropske baštine, organizovano je predavanje o Pavlu Vuisiću i čitanje njegove poezije.\nTokom ovog događaja, o životu s njim, o tome koliko nije voleo glumu kao ni sistem u kojem je živeo, prisutnima je govorila supruga, Mirjana Vuisić.


Štajnmajer: Miran razvoj zapadnog Blakana interes Evropske unije\nNemački ministar inostranih poslova Frank-Valter Štajnmajer izrazio je uverenje da će predlog izaslanika UN o budućem statusu Kosova dobiti jedinstvenu podršku EU ukoliko bude takav da obezbedi stabilnost Kosova i omogući Srbiji da sačuva obraz.\nU intervjuu za Drugi program nemačke televizije objavljenom na internet stranici, a koji će biti emitovan u nedelju, Štajnmajer je istakao da je miran, stabilan i privredno uspešan razvoj zapadnog Balkana u interesu EU. Nemački šef diplomatije je rekao da mu sadržaj "Ahtisarijevog predloga koji će biti podnet posle izbora u Srbiji 21. januara naravno nije poznat", ali je uveren da će predlog biti "sve drugo samo ne neprecizan".\n"Možda će predlog dati povod za ponešto nezadovoljstva kako u Srbiji, tako i na Kosovu, ali ništa drugo se ne može ni očekivati. Ako to bude predlog koji garantuje stabilnost Kosova u daljoj budućnosti, i koji na drugoj strani mora da sadrži elemente koji će Srbiji omogućiti da sačuva obraz, onda otprilike možemo da naslutimo koje će elemente da sadrži Ahtisarijev predlog. Mislim da ćemo za takav predlog dobiti široku podršku u EU", rekao je on.\nNa pitanje u kojoj meri je bitno da EU, kada je reč o Kosovu, "govori jednim glasom", nemački šef diplomatije je rekao da je "u zajedničkom interesu EU da na zapadnom Balkanu postoji stabilan, miran i ekonomski uspešan razvoj na bolje".\n"Zato je moj interes, kao predsatavnika zemlje koja predsedava EU, da EU jednim glasom govori o ovoj temi. Svestan sam i toga da za ovaj put kojim sada idemo postoje veće i manje simpatije. Ali siguran sam da će Evropa jedinstveno stati iza predloga gospodina Ahtisarija", naveo je Štajnmajer.\nNemački šef diplomatije je ukazao i da je EU spremna na to da će "posle podnošenja predloga o statusu Kosova i dogovora članova Saveta bezbednosti UN, pred Evropsku uniju biti postavljena određena očekivanja". Reč je o tome da EU "preuzme aktivnosti koje sada organizuje UN i pomogne tako razvoju pravne države na Kosovu".\n"To neće biti moguće ukoliko EU na izvesno vreme na Kosovo ne uputi civilno osoblje za pravosuđe i bezbednost, da bismo pospešili stabilan razvoj", rekao je Štajnmajer.


pink.rs | Vesić: Kancelarija američke korporacije za finansijski razvoj će pomoći i razvoj Banjaluke i Republike Srpske\nVesić: Kancelarija američke korporacije za finansijski razvoj će pomoći i razvoj Banjaluke i Republike Srpske\nObaveza Beograda je da pomogne svakom srpskom gradu da život građana bude bolji, a jedan od značajnih podsticaju tom cilju, u odnosima glavnih gradova Srbije i RS biće povelja o bratimljenju, ali i Kancelarija američke korporacije za finansijski razvoj koja će biti otvorena kao rezultat sporazuma postignutog u Vašingtonu, izjavio je zamenik gradonačelnika Beograda Goran Vesić.\nSaradnja Srbije i RS ne treba da ostane samo na kulturnim i sportskim manifestacijama, rekao je Vesić gostujući na banjalučkoj ATV tokom posete RS upriličenoj povodom biciklističke trke Bajaluka Beograd.\n"Kancelarija će se otvoriti na osnovu sporazuma, a to nije samo za investirnaje u Beograd, njeno sedište biće u Beogradu, pripremili su milijarde dolara za čitav region, privrednici iz Banjaluke će moći da dođu i zatraže start up kredit američke korporacije", rekao je Vesić.\nVesić je dodao da će po kredite u Beograd u Kancelariju međunarodne korporacija za finansijski razvoj moći da dođu i ljudi iz Tirane, iz Podgorice...i da je sve to važno, jer menja živote ljudi.\nPrema njegovim rečima, svi ti uspesi rezultat su angažovanja predsednika Srbije Aleksandra Vučića.\n"Nema zemlje veličine Srbije čiji lider ima takvu frekvencu i učestalost kontakata sa svetskim zvaničnicima...Nađite zemlju čiji se predsednik video 11 puta samo sa predsednikom Kine", rekao je on i dodao da bi bilo važno i da investitori koji dolaze u Beograd dođu i u RS, te da je to ono o čemu je pričao sa gradonačelnikom Banjaluke.\n"Kada se razvija Srbija, razvija se i RS, to je prirodan tok da nije tako ne bismo mogli da ulažemo i u aerodrom u Trebinju", rekao je Vesić.\nZamenik gradonačelnika Beograda rekao je da bi bilo dobro da francuski i japanski investitori koji su u Beogradu, a koji su zainteresovani za deponije i preradu otpadnih voda, dođu na razgovore u Banjaluku.\nUpitan za savet kako Banjaluka da privuče više investicija, Vesić je rekao da niko ne sme da dozvoli da investitor uđe u lavirint birokratije, da veliki moraju da imaju poseban tretman što je, kako je dodao, važna stavka koji je pomogla da Ikea konačno stigne u Beograd.\nU razgovoru o uiticaju korona virusa na privredu, Vesić je rekao da je Beograd godinu počeo sa istorijskim bužetom 1,2 milijardi, bužetom većim od Crne Gore.\n"Nismo ukinuli socijalna davanja, plate, plata vozača GSP su 74.000 dinara, čistači ulica imaju prosecno 55.000 dinara", rekao je Vesić i dodao da je ponosan na to.\nPrema njegovim rečima, važno je i da prva ekskurzija đaka bude u nekoj od srpskih zemalja. Ne mora to da bude Venecija, mogla bi da bude Banjaluka a za decu iz RS Beograd, rekao je Vesić.\nVesić: Bivša zgrada železničke stanice postaje Muzej Nikole Tesle koji će biti jedna od najvećih turističkih atrakcija!


Izvor: Pravda arhiva vesti 12.03.2016 - Naslovi.net\nPOLjSKA USTALA PROTIV REŽIMA: Desetine hiljada Poljaka maršom protestuje!\nVARŠAVA - Varšavom je marširalo desetine hiljada Poljaka koji traže od vlade da poštuje ustav, prenosi Rojters. Agencija ocenjuje da to predstavlja eskalaciju sukoba poljske opozicije, najvišeg suda u zemlji i predstavnika EU sa jedne i vladajućih… »\nSAMOOPREDELjENjE: Nastavićemo da prevrćemo srpske kamione; POLICIJA: Nikog ne hapsimo jer niko nije povređen\nPRIŠTINA - Predstavnici opozicione partije Samoopredeljenje saopštili su danas da će se presretanje srpskih kamiona nastaviti i da za to imaju svoje političke razloge, prenose prištinski mediji. Predstavnici te opozicione partije za RTK2 kažu da… »\nSirijska vojska napreduje, ofanziva ka "srcu Islamske države"\nDAMASK - Sirijska vojska i njeni saveznici značajno su napredovali protiv terorista Islamske države u jugoistočnim delovima pokrajine Alep i sada se kreću ka Eufratu i okolnim regionima u provinciji Raki, javila je iranska agencija „Fars“… »\n12.03.2016 Pravda, kategorije


Lukač i Vulin: Zajednički rješavati pitanje kriminala, terorizma i ilegalnih migracija - FILTER\nRepublika Srpska i Srbija zajednički će sarađivati na rješavanju pitanja organizovanog kriminala, terorizma i ilegalnih migracija, rekli su danas poslije sastanka u Banjaluci ministri unutrašnjih poslova Srpske i Srbije Dragan Lukač i Aleksandar Vulin.\nLukač je rekao da je važna saradnja u oblasti organizovanog kriminala jer je neophodno spriječiti kriminalce u njihovom skrivanju od potjernica i zaobilaženju zakona. On smatra da je borba protiv terorizma veoma bitna i da će biti nastavljena razmjena podataka.\nIstičući da je na sastanku dogovoren nastavak uspješne saradnje i da je Srbija pružila pomoć Srpskoj kada je riječ o školovanju policijskih kadrova, Lukač je naglasio da će saradnja izmeću specijalnih antiterorističkih jedinica i žandarmerije biti nastavljena putem zajedničkih vježbi i razmjene opreme.\n“Možemo da računamo na pomoć MUP-a Srbije i kada je riječ o obuci kadrova iz Srpske, poput poligrafiste koji se obučava uz pomoć stručnjaka MUP-a Srbije. Takođe, postoji i saradnja kada je riječ o konjičkim jedinicama – jedan broj naših ljudi je prošao obuku zajedno sa konjičkom jedinicom MUP-a Srbije”, rekao je Lukač na konferenciji za novinare u Banjaluci.\nOn je podsjetio da je formirana helikopterska jedinica MUP-a Srpske i ubrzo dolazi prvi helikopter marke “amsad”, te naveo da je ekipa pilota i tehničara završila tromjesečnu obuku u Rusiji a da sljedeće godine stiže drugi, a potom i treći helikopter, na osnovu potpisanog ugovora.\nLukač je najavio i potpisivanje ugovora dva ministarstva o zajedničkoj saradnji i obuci pilota i tehničara Srpske i Srbije, koji će dobiti licence da mogu u potpunosti i kvalitetno da rade svoj posao.\nVulin je naglasio da je Republika Srpska za Srbiju prioritet te da ugrožavanje bezbjednosti Srpske znači i ugrožavanje Srbije i da je svaka nesreća koja se desi u Srbiji podjednaka nesreća i za građane Srpske.\n“Zato imamo obavezu da zajedno sarađujemo i da svakodnevni život građana i Srbije i Srpske učinimo bezbjednijim”, rekao je on.\nVulin je podsjetio da je ovo njegova prva posjeta Srpskoj nakon što je imenovan za ministra unutrašnjih poslova Srbije, što je u skladu sa dogovorom predsjednika Srbije Aleksandra Vučića i predsjedavajućeg i srpskog člana Predsjedništva BiH Milorada Dodika.\nPrema njegovim riječima, dogovoreno je da se iduće godine održi zajednička vježba specijalnih jedinica, da bude nastavljeno školovanje, obuka i intenzivna razmjena svih obavještajnih podataka o organizovani kriminalnim grupama i pojednicima koji krše zakon i ugrožavaju građane sa obje strane Drine.\nOn je naveo i da ilegalne migracije, koje sa sobom nose brojne rizike, podjednako pogađaju i građane Srbije i Srpske i ovo pitanje treba da se rješava zajedno, kao i pitanje terorizma.\nVulin je naglasio da su svi kapaciteti Srbije na raspolaganju Srpskoj.\nTags: Aleksandar Vulin Dragan Lukač Mup RS MUP Srbije Republika Srpska Srbija\nPrethodna Kod 366 osoba u Republici Srpskoj potvrđeno prisustvo virusa korona\nSledeća Kompenzacioni fond RS – postupak dodjele sredstava uslužnim djelatnostima


Upsalit - materijal sa neviđenim hidrofilnim svojstvima - Gradjevinarstvo.rs\nUpsalit - materijal sa neviđenim hidrofilnim svojstvima\nNaučni prodori koji su se desili pukim slučajem, naročito posle dugih i neplodnih potraga, su posebno popularni. Ne dešavaju se svi prodori na ovaj način, naravno, ali oni koji se dese pružaju nam interesantu priču.\nPrema društvu za materijale i inženjerstvo ASM International, naučnici sa Univerziteta u Upsali u Švedskoj su pre nekoliko godina slučajno ostavili jednu hemijsku reakciju tokom vikenda. Kada su istraživači došli u laboratoriju sledeće nedelje, pronašli su novi materijal sa neviđenim hidrofilnim svojstvima.\nOvaj slučajni materijal, nazvan Upsalit po univerzitetu, rešio je problem koji je zbunjivao naučnike još od 1820. godine. Upsalit je suvi oblik magnezijum karbonata (MgCO3), jedinjenje magnezijum oksida i ugljen dioksida. Od 19. veka, naučnici su prepoznali mogućnost apsorbcije vode magnezijum karbonata, ali njihovi napori da naprave super suvi oblik u laboratoriji su bili neuspešni, ostavljajući ovu novu supstancu sa nadimkom „nemogući materijal“.\nProfesorka nanotehnologije Marija Strome (Maria Strømme) i njene kolege, su međutim podvrgnule njihov eksperimenalni medijum magneziju oksida i metanola trostrukom atmosferoskom pritisku, umesto da ih samo izmešaju. Rezultat je gel koji se pretvara u izuzetni beli prah kada se zagreje iznad tačke ključanja metanola.\nNaučnici su od tada formirali kompaniju nazvanu „Disruptive Materials“ kako bi komercijalizovali Upsalit, za koji prediviđaju primene u različitim aplikacijama kontrole vlažnosti. Ovaj materijal je jeftiniji za proizvodnju od uobičajenog zeolita koji se koristi za ove aplikacije, a pride je netoksičan, što ga čini pogodnim za primenu u unutrašnjim okruženjima.


CIK: Na biračkim spiskovima ima nekih koji su poodavno umrli - mojKontakt portal - Radio Televizija Kontakt\nReagujući po dopisu koji je CIK-u uputila jedna građanka, nakon što je provjerom utvrdila da se na biračkom spisku za ovogodišnje opšte izbore nalazi ime njenog oca koji je umro 2007. godine, CIK je zaključio da će od Agencije za identifikacione dokumente, evidenciju i razmjenu podataka BiH (IDDEEA) zatražiti da se oglasi u javnosti u vezi sa ovom problematikom.\nIDDEEA, kao nadležno tijelo koje vodi službenu evidenciju o prebivalištu i boravištu državljana BiH, dostavlja CIK-u podatke za centralni birački spisak, zbog čega članovi Komisije traže da se sa Komisije skine stigma da ostavlja mrtve na biračkim spiskovima.\nIstaknuto je da IDDEEA podržava centralni birački spisak i da CIK ne može ništa s tim u vezi uraditi, uz poruku da ovakve situacije ne mogu delegitimisati, niti ugroziti izborni proces.\nNa sjednici je ocijenjeno da problemi poput navedenog mogu nastati na putu obavještavanja, uključujući porodicu umrlog i matični ured.\nUkazano je i na problem umrlih u inostranstvu, jer u tim slučajevima procedura evidentiranja smrtnih slučajeva, koja se odvija putem diplomatsko-konzularnih predstavništava BiH i Ministarstva inostranih poslova, zna da traje i po dvije tri godine, a za to vrijeme ime umrlog nalazi se na biračkom spisku.\nCIK je danas odbio dvije žalbe SNSD-a u vezi sa tribinom SDS-a u Vlasenici 6. oktobra, ocijenivši da nije bilo povreda Izbornog zakona.\nBanja Luka dobila spomenik Stefanu Nemanji


Beograd - Grad budućnosti - Travel&Share\nUpoznajte Beograd, lep i prijatan grad na obalama Dunava; posetite tvrđave i prisetite se istorijskih događaja, opustite se na gradskoj plaži ili popijte piće na splavu.\nPrestonica Srbije se prostire duž Dunava i ušća Save, dve reke koje se u jednom trenutku prilikom svog proticanja spajaju i obilaze Veliko ratno ostrvo, koje je zbog svoje divlje prirode mesto na kojem se zaustavljaju razne vrste ptica selica.\nSavršen pogled na okruženje imate sa Kalemegdanske tvrđave, koja se nalazi na uzvišenju u centru grada. Njoj možete da pristupite kroz kapije Stambol i Sahat. Iznad Sahat kapije se izdiže 30m visoka, barokna Sahat kula sa satom, po kojoj je kapija i dobila naziv. Među zidinama se nalazi prelep park, sa vidikovcem sa kojeg se vidi ceo grad i u kojem se nalazi spomenik Pobednik, koji simboliše grad. Ovde možete posetiti Vojni Muzej sa izložbom tenkova i topova i zoološki vrt. Ispod tvrđave su katakombe, koje čak presecaju Dunav i čija dužina se procenjuje na oko 60 km.\nOd dna tvrđave račvaju se nekoliko ulica koje su nekada bile deo Rimskog Limesa. Najpoznatija je Knez Mihailova, široko šetalište i glavna ulica u gradu što se tiče šopinga; ovde su skoncentrisane prodavnice, butici i bašte kafića i sve vrvi od uličnih muzičara koji sviraju tradicionalnu muziku. U ovoj ulici ćete moći da razgledate monumentalnu arhitekturu sačinjenu od palata iz 17.v. i da vidite čuvenu osmougaonu mermernu fontanu, gde beograđani imaju naviku da zastanu i odmore od šetnje. Knez Mihailova se proteže sve do Trga Republike, gde je podignut spomenik Knezu Mihailu i koje je mesto za sve zakazane sastanke, što bi stanovnici Beograda rekli – ‚‚Nalazimo se kod konja!”. Ako krenete odavde doćićete do Terazija, gde se uzdiže Hotel Moskva koji je građen u stilu ruske secesije i jedna je od najstarijih građevina u gradu.\nU Beogradu su koncentrisane građevine od velikog nacionalnog značaja, a neke od najvažnijih su Akademija Nauka i Umetnosti (SANU), Narodna Biblioteka, Narodni Muzej i Narodno Pozorište. Grad takođe poseduje Beogradski Univerzitet i Univerzitet likovnih umetnosti. Osim toga, u Beogradu ćete videti još mnogo reprezentativnih građevina srpske arhitekture, spomenike od nacionalnog značaja, kao i kulturne manifestacije i arheološke ostatke koji datiraju još iz praistorije. Zanimljivo je da je Beograd prema Britanskoj enciklopediji grad koji je bio najviše puta uništavan i obnavljan.\nPrimetićete da Beograđani jako vole da izlaze na večere, pa se nemojte začuditi što su restorani uvek puni. Posetite čuvenu boemsku četvrt – Skadarliju, punu umetničkih galerija i najstarijih restorana, kafana gde možete probati autentične srpske specijalitete, propraćene starom srpskom muzikom. Takođe su poznati restorani na splavovima na obalama Dunava i Save sa muzikom uživo.\nNa Adi Ciganliji, prelepom šumovitom ostrvu na Dunavu preko puta Novog Beograda, nalazi se veštačka plaža od ok 4 km, koja leti postaje divno mesto za opuštanje, kako danju tako i noću.\nBeograd ima mnogo toga da ponudi turistima: veliki broj muzičkih i turističkih manifestacija, a ponude su dopunjene bogatom i obilnom domaćom kuhinjom. Tokom boravka u gradu, možete uživati u prijatnoj vožnji biciklom, ili između ostalog, krstariti rekama na čuvenom brodu Sirena sa uključenom večerom.\nVažno je napomenuti da je Beograd sa svojim brojnim barovima, kafićima, diskotekama, klubovima, splavovima i kafićima, koji su otvoreni do svitanja, proglašen od strane Lonely Planet-a za grad sa najboljim noćnim životom!\nOsnovan u 3 veku pre nove ere, glavni grad Beograd je jedan od najstarijih gradova u Evropi. Uprkos svojoj “starosti”, nagrađen je titulom ’’Grad budućnosti’’ od strane prestižnog časopisa Economist.\nTravel & Share» Regioni» Beograd


Koncept rada Kafeterije West 65 isti je kao i u ostalim kafeterijama ovog domaćeg lanca. Radno vreme od ponedeljka do petka je od 7 do 23 časa, dok se subotom i nedeljom kafeterija otvara od 8 časova, a u ponudi su kafe, čajevi, sveži sokovi, sendviči i lagani slatki zalogaji.\nPosle dva meseca pilot faze, koncept Kafeterije West 65 ponosno su predstavili partneri projekta Zoran Stanojević, direktor Kafeterije i Vladimir Đorđević, generalni direktor kompanije Visa za Jugoistočnu Evropu. Odluka da ova lokacija bude isključivo bezgotovinsko mesto doneta je s ciljem da se unapredi poslovanje i iskustvo gostiju. U obraćanju medijima, Stanojević je izjavio:\nAnalizirali smo naše poslovne procese i potrošačke navike naših klijenata. Prelazak na isključivo bezgotovinsko plaćanje u skladu je sa aktuelnim trendovima koji nam pokazuju da svakoga dana sve manje ljudi nosi gotovinu sa sobom, a to se posebno odnosi na poslovnu zajednicu i milenijalce kojima su bliži digitalni oblici plaćanja.\nGotovina oduzima vreme\nNastavljajući razgovor, Zoran kaže da je cilj Kafeterije da poveća transparentnost svakodnevnog poslovanja i da svojim klijentima omogući brže i jednostavnije plaćanje. Za vreme test faze, menadžment Kafeterije primetio je veliku promenu kada je reč o uštedi vremena – zaposleni su prijavili oko 40 sati uštede na mesečnom nivou. Drugim rečima, dobijena je cela radna nedelja koja se gubi kada je u pitanju poslovanje gotovinom:\nBudućnost poslovanja vidimo bez gotovine, a Kafeterija West 65 predstavlja samo jedan korak ka našoj digitalnoj transformaciji. Ako bude uspešan, ovaj model poslovanja može se primeniti i na drugim lokacijama, a u međuvremenu ćemo pažljivo analizirati sve povratne informacije od klijenata i zaposlenih. Sa partnerom poput kompanije Visa, ne vidimo drugačiji scenario za budućnost trgovine, osim one koja se zasniva na digitalizaciji.\nVladimir Đorđević, generalni direktor kompanije Visa za Jugoistočnu Evropu rekao je da se bezgotovinski trend u Srbiji kreće u pravcu daljeg razvoja:\nVeoma mi je drago da je Visa u Srbiji postala ponosni partner prve bezgotovinske kafeterije u Jugoistočnoj Evropi. Kafeterija West 65 je pravi primer modela po kom Visa sarađuje sa trgovcima u cilju unapređenja njihovih poslovnih ciljeva.\nPrimetili smo da su donosioci odluka prepoznali gotovinu kao bolnu tačku poslovanja u svakodnevnom biznisu i tražili način da se on isključi iz procesa. Stoga smo rado pružili našu podršku i verujem da će Kafeterija West 65 biti odličan primer i inspiracija mnogim trgovcima u našem regionu da se opredele za bezgotovinske oblike poslovanja.\nBezgotovinsko plaćanje u Kafeteriji West 65 dostupno je za sve korisnike bezgotovinskog plaćanja, nevezano za kartičarski brend, dok će korisnici Visa kartica uživati u specijalnim pogodnostima i promocijama.


KINEZI TRAŽE DOBAVLJAČE ZA RADOVE NA IZGRADNJI ŽELEZNICE\nPredstavnici Privredne komore Srbije-Privredne komore Beograda razgovarali su danas sa delegacijom iz kineske provincije Hanan o zahtevima kineskih kompanija koje traže dobavljače u Srbiji za radove na izgradnji železnice.\nDirektor PKS-Privredne komore Beograda, Aca Popović rekao je da je jedna od bitnih stvari uređenje železničkog transporta oko Beograda, ali i pravci ka Budimpešti i Južni koridor, dodajući da je važno da srpske i kineske kompanije uspostave partnerski odnos, kako se ne bi desilo da srpske kompanije budu podizvođači sa daleko nižim cenama.\nOn je naveo da je PKB odavno uspostavila intenzivnu saradnju sa raznim kineskim provincijama, posebno s komorama u tim provincijama i to u okviru incijative "jedan pojas, jedan put".\n"Ozbiljno radimo na okupljanju naših kompanija koje mogu da budu dobri izvoznici određenih proizvoda. Mnogo je poslova na kojima sarađuju kineski i naši privrednici, oni jako poštuju šta im kaže njihova privredna komora i država, a na nama je da iskoristimo dobre političke i bilateralne odnose u interesu naših privrednika", naveo je Popović.\nPotpredsednik Kineskog saveta za promociju međunarodne trgovine provincije Hanan Hu Ćang rekao je da je taj savet najveća organizacija koja se bavi predstavljanjem robe na inostranom tržištu za taj deo Kine, te poručio da se nada da će ubuduće imati lepu saradnju sa PKS i da će danas potpisati ugovor o saradnji koji će produbiti odnos sa kompanijama iz Srbije.\n"Nadam se da će se saradnja sa Srbijom i dalje razvijati kako u razmeni informacija, tako i u organizovanju zajedničkih sajmova i izložbi", rekao je Hu Ćang.


Asfaltna baza pored fabrike hrane, tužbe i krivične prijave protiv Opštine i nadležnih organa - Sandžak haber\nArhiva » Vesti » Sandžak haber 15.03.2017\nAsfaltna baza pored fabrike hrane, tužbe i krivične prijave protiv Opštine i nadležnih organa\nSandžak haber sreda, 15. mart 2017.\nPrijepolje – Preduzeće Ćatić kompani podneće odgovarajuće tužbe protiv lokalne samouprave, pojedinih funkcionera i nadležnih organa ukoliko ne zaustavi gradnju asfaltne baze neposredno pored fabrike hrane u naseljenom mestu. Ova kompanije je uputila dopis Skupštini opštine Prijepolje, Opštinskom veću, predsedniku veća Dragoljubu Zindoviću i inspekcijskim organima u kojem traže da se zaustavi gradnja koja može naneti ogromnu materijalnu štetu njihovom preduzeću ali i okolini tvrdeći da se radi o divljoj gradnji. Osman Ćatić vlasnik fabrike kaže da će protiv svih koji nisu postupili po zakonu u toku ove sedmice biti podnete i krivične prijave zbog drakonskog kršenja zakona, a isto to će učiniti i protiv investitora.\n,,Nakon ličnog uvida da se u Ivanju, u neposrednoj blizini našeg preduzeća instalira asfaltna baza u “Rad – Labud” Ivanje. Obraćamo vam se sa zahtevom da se ti radovi spreče, jer će imati negativne posledice po naš rad.\nNaime, mi se bavimo proizvodnjom konditorskih proizvoda, čija proizvodnja zahteva određene sanitarno-higijenske zahteve, kao i vodoprivredne i ekološke, koje smo mi do sada ispunjavali, te shodno tome dobili i sva potrebna rešenja za bavljenje proizvodnjom hrane. S obzirom na to, da se na 150m od naših proizvodnih pogona instalira asfaltna baza. Smatramo da će zbog zagađenja vazduha koji se emituje iz takvih baza, doći do kontaminacije naših proizvoda, te da ćemo pretrpeti gubitke pa čak i obustaviti proizvodnju ukoliko proizvodi ne budu zdravstveno ispravni.\nMolimo vas da u skladu sa svojim ovlašćenjima ali i odgovornostima pokrenete postupak prispitivanja zakonitosti otvaranja baze i njenog uticaja na životnu i radnu okolinu ostalih subjekata u Ivanju. Ukoliko budemo pretrpeli gubitke zbog pada prodaje zbog sumnje na zdravsveni kvalitet naših proizvoda, ili nam nadležne inspekcije u vezi sa Zakonom o bezbednosti hrane zabrane rad, bićemo prinuđeni da od Skupštine opštine Prijepolje i njenih nadležnih institucija zatražimo odštetu sudskim putem“, navodi se u dopisu.\nOsman Ćatić vlasnik fabrike kaže da će o svemu biti upuznata i Opštinski javni pravobranilac i tvrdi da će nadležni opštinski organi koji ne obavljaju svoj posao biti izloženi sudskim postupcima.\nTomašević: Obratićemo se državi, opština u haosu\nPredsednik Saveta mesne zajednice Ivanje Branislav Tomašević kaže da je Mesna zajednica prinuđena da traži od države zaštitu zakona.\n“Asfaltna baza je pri kraju a siguran sam da nema dozvolu za gradnju. Prinuđeni smo da se obratimo svima od države pa do inspekcija“, kaže Tomašević. On je dodao da u opštini vlada haotično stanje što pokazuje i ovaj slučaj gde ni jedan organ koji je dužan da sprovodi zakon ne reaguje.\nObjavljeno na sajtu sandzakhaber.net »\nDinar će sutra ojačati prema evru za 0,1 odsto


TVSA/VIDEO/U čast gradonačelnice otvorena Humana česma – TVSA.BA\nSrijeda, 18 Maja, 2022 1:05\nNaslovna/Vijesti/Sarajevo/TVSA/VIDEO/U čast gradonačelnice otvorena Humana česma\nUtorak, 22 Juna 2021, 17:32\nGradonačelnica Sarajeva Benjamina Karić boravila je u Banjaluci, a na poziv gradonačelnika Draška Stanivukovića. Dogovorena je saradnja dva grada u mnogim oblastima, prije svega u turizmu. Poručili su da su oni predstavnici mlade generacije političara koji žele gledati naprijed, koji bez obzira na različite stavove žele sarađivati. U čast dolaska gradonačelnice Karić, u centru Banjaluke otvorena je Humana česma.\nNovalić zahtijeva od ministrice Dujmović da osigura finansijsku podršku ženskoj košarkaškoj reprezentaciji BiH


Firma Audiovox je postala partner programa podrške ZA NAŠE HEROJE koji je pokrenut kako bismo zdravstvenim radnicima, volonterima i svima koji su angažovani u COVID-19 sistemu iskazali poštovanje i zahvalnost za njihovu svakodnevnu posvećenost očuvanju našeg zdravlja i naših života.\nŽeleli smo da kroz ovaj program podrške pokažemo na delu zahvalnost medicinskim radnicima koji su zaista pravi heroji našeg vremena. Program podrške ZA NAŠE HEROJE kroz personalizovane kartice pogodnosti NAŠ HEROJ pokrenula je Vlada Republike Srbije a realizuje ga Ministarstvo Zdravlja RS u saradnji sa Generalnim sekretarijatom Vlade, Narodnom Bankom Srbije, Privrednom komorom Srbije i javnim ustanovama, uz podršku Programa Ujedinjenih nacija za razvoj (UNDP).\nProgram podrške ZA NAŠE HEROJE omogućava korisnicima kartice NAŠ HEROJ da u kompanijama partnerima ovog programa ostvaruju popuste i druge pogodnosti prilikom plaćanja roba i usluga. Takođe ova kartica će korisnicima omogućiti i prednost pri ostvarivanju prava i dobijanju usluga u državnim institucijama, javnim preduzećima, lokalnim samoupravama i ustanovama socijalne zaštite.\nAudiovox se sa zadovoljstvom priključio ovom programu da podrži one koji čuvaju naše zdravlje i živote!


Još u martu 2020. godine, Privredna/Gospodarska komora FBiH uputila je nadležnim institucijama FBiH zahtjev za hitno rješavanje zastoja u radu Komisije za vrijednosne papire FBiH. U navedenom zahtjevu, P/G K FBiH ističe da je evidentno da Komisija ne obavlja svoju primarnu i zakonom definiranu funkciju, zaštitu investitora i nadzor tržišta kao i učesnika na tržištu, što uključuje i nadzor emisije i prometa vrijednosnih papira.\nU ovom času je nemoguće izvršiti dokapitalizacije privrednih društava, čime su investitori spriječeni da svojim sredstvima izvrše kapitalno jačanje društava koja posluju u Federaciji BiH.\nNefukcioniranje Komisije za vrijednosne papire FBiH uzrokuje nastanak materijalne štete privredi, prvenstveno finansijskom sektoru, dioničkim društvima, dioničarima i investitorima, iskazane u padu prihoda, reputacijskom riziku i neostvarene dobiti, što u konačnici direktno šalje jako lošu poruku sadašnjim i budućim investitorima. Šteta će biti nemjerljiva kako za privredu direktno take i za budžet Federacije Bosne i Hercegovine indirektno, jer će doći do smanjenja uplate direktnih/indirektnih poreza, doprinosa, taksi i naknada.\nU cilju prevazilaženja trenutne situacije, uvažavajući činjenicu da je nefunkcioniranjem Komisije za vrijednosne papire Federacije Bosne i Hercegovine privredi već nanesena materijalna šteta, Privredna/Gospodarska komora FBiH zajedno sa Udruženjem poslodavaca Federacije Bosne i Hercegovine pozvala je nadležne institucije da hitno, bez odlaganja pristupe rješavanju nefunkcionisanja Komisije za vrijednosne papire Federacije Bosne i Hercegovine i time stvore uvjete za nesmetan rad i razvoj privrede Federacije Bosne i Hercegovine.


Rukometaši Radničkog su u poslednjoj utakmici kalendarske godine, u okviru odloženog 10. kola Arkus lige, savladali na svom terenu lidera na tabeli, ekipu niškog Železničara rezultatom 24:22, poluvreme 13:12. Ovom…\nPročitajte višeLider poklekao u Kragujevcu\nU odloženom susretu osmog kola Super lige Srbije, vaterpolisti Radničkog upisali su ubedljivu pobedu na gostovanju niškom Naisu, rezultatom 18:7. Strateg Kragujevčana, Uroš Stevanović, ponovo je promešao karte i u…\nPročitajte višeRadnički protutnjao kroz Niš\nVaterpolisti Radničkog sastaće se sa francuskim Strazburom u osmini finala Kupa Evrope, odlučeno je danas, žrebom u italijanskoj Ostiji. Od ostalih srpskih predstavnika, Crvena zvezda izvukla je takođe protivnika iz…\nPročitajte višeRadnički na Strazbur u Kupu Evrope\nU odloženom duelu osmog kola Super lige Srbije, vaterpolisti Radničkog iz Kragujevca gostuju niškom Naisu, u sredu, od 16 časova, na bazenu Sportskog centra „Čair“. Kragujevčani se ovim duelom vraćaju…\nPročitajte višeKragujevčani na nezgodnom gostovanju u Nišu


Novi konkursi Pokrajinskog sekretarijata za poljoprivredu - Indjija.biz\nPosted on 30 априла, 2015 23 јула, 2021 By admin\nPokrajinski sekretarijat za poljoprivredu, vodoprivredu i šumarstvo raspisao je konkurse u oblasti unapređenja poljoprivredne proizvodnje i stočarstva.\nKonkurs za sprovođenje programa unapređenja rada udruženja odgajivača stoke u APV (Rok: 20. 5. 2015)\nCilj konkursa jeste unapređivanje rada udruženja odgajivača stoke u 2015. godini, čije se sedište nalazi na teritoriji AP Vojvodine. Sufinansiranje i refundiranje dela troškova za unapređivanje rada udruženja odgajivača stoke u 2015. godini, vrši se za: edukaciju, razne manifestacije, posete drugim udruženjima i razmene iskustava u oblasti stočarstva. Podržavanje programskih aktivnosti udruženjima takođe bi se ogledalo prilikom izrade propagandnih materijala, nabavke neophodne opreme za rad udruženja (na primer: računar, digitalni fotoaparat, kamera).\nKonkurs za dodelu sredstava iz godišnjeg programa korišćenja sredstava iz budžetskog fonda za šume APV za 2015. godinu (Rok: 31. 7. 2015)\nCiljevi ovog konkursa jesu povećanje šumovitosti AP Vojvodine, širenje mreže šumskih puteva radi poboljšanja uslova gazdovanja državnim šumama i obezbeđenje neophodnih mera zaštite šuma od prouzrokovanja posledica širih razmera.\nKonkurs za održavanje tradicionalnih manifestacija u 2015. godini na teritoriji APV (Rok: 31. 7. 2015)\nPredmet konkursa je dodela sredstava kojima će se sufinansirati organizovanje tradicionalnih manifestacija u 2015. godini, na teritoriji AP Vojvodine, s ciljem jačanja i podizanja kapaciteta ruralne sredine, povezivanja poljoprivrednika, promocije ruralne sredine i poljoprivrednih proizvoda radi boljeg pozicioniranja na tržištu.\nKonkurs za održavanje lokalnih i regionalnih izložbi stoke u APV (Rok: 20. 5. 2015)\nCilj konkursa jeste da učesnici i izlagači stoke obezbeđuju kontinuitet proizvodnje i održavaju tradiciju negovanja, razvoja i očuvanja stočarstva održavanjem lokalnih i regionalnih izložbi stoke u AP Vojvodini.\nKonkurs za očuvanje i održivo korišćenje genetskih resursa domaćih životinja u APV (Rok: 20. 5. 2015)\nCilj konkursa je očuvanje i održivo korišćenje genetskih resursa domaćih životinja, povećanjem broja grla stoke i unapređivanjem načina smeštaja, ishrane i nege ugroženih autohtonih rasa domaćih životinja, odnosno čuvanje i održavanje nacionalne i rezervne kolekcije u semenu (za potrebe banke gena).\nKonkurs za programske aktivnosti udruženja građana u 2015. godini na teritoriji AP Vojvodine, čija je delatnost u vezi s poljoprivrednom proizvodnjom (Rok: 20. 5. 2015)


Uhapšenom u akciji ”Kubikus” blokirana imovina od 3,5 miliona maraka – Informer\nUhapšenom u akciji ”Kubikus” blokirana imovina od 3,5 miliona maraka\nDariju Brkiću, vlasniku kafe-kazina “Kajak” u Banjoj Luci, uhapšenom u akciji policije kodnog naziva „Kubikus“, privremeno je oduzeta, odnosno blokirana-zamrznuta imovina u vrijednosti od 3,5 miliona maraka.\nBrkić je uhapšen nedavno zajedno s desetak osoba osumnjičenih za organizovani kriminal, a u vezi s krivičnim djelom organizovanje nedozvoljenih igara “na sreću”, odnosno zbog postojanja osnova sumnje da je organizovana kriminalna grupa putem interneta, bez licence i odobrenja Uprave za igre “na sreću” RS-a, priređivala igre “na sreću”, te na taj način ostvarivala protivpravnu imovinsku korist u višemilionskim iznosima, a za milionski iznos oštećen je budžet RS-a.\nIz MUPRS-a je danas potvrđeno da je Okružni sud Banja Luka, Posebno odjeljenje za organizovani i najteže oblike privrednog kriminala na osnovu Preliminarnog izvještaja MUPRS-a, donio rješenje na osnovu koga je određena privremena mjera oduzimanja radi osiguranja, zabrana otuđenja ili raspolaganja nepokretnostima koje su u vlasništvu Brkića i njemu povezanih osoba.\nRadi se o stambenim i poslovnim prostorima, ukupne tržišne vrijednosti oko 2, 1 milion, novacu u iznosu od 260.000, automobilima vrijednosti 350.000, dragocjenostima oko 100.000, novčanim sredstvima na računima u iznosu od 150.000 u valutnoj protuvrijedosti.\nBrkiću je blokirana imovina od 3,5 miliona imajući u vidu i privremeno oduzete računare, računarsku opremu, odnosno visokotehnološke softverske programe, s tim da MUPRS-a naglašava da je i vrijednost oduzetih kartica i bonova za internet igre „Teksas holden poker“ u nominalnoj vrijednosti više od milion maraka.\nIz MUPRS-a navode da je veliku podršku i asistenciju u realizaciji ove finansijske istrage, pružilo i Finansijsko-obavještajno odjeljenje.\nU narednom periodu očekuje se postupanje Specijalnog tužilaštva i nadležnog Suda po ostalim prijedlozima MUPRS-a za blokadu, odnosno privremeno oduzimanje ostale imovine sumirane kroz Preliminarni finansijski izvještaj i njeno dostavljanje Agenciji za upravljanje imovinom u RS-u.\nSrebrenik: Razbojnici presreli djevojku i oteli joj torbicu


Zvezdin novi špic stiže iz Kine? - Sportske.net\nZvezdin novi špic stiže iz Kine?\nŠampion Srbije traga za pojačanjima koja bi pojačala konkurenciju u timu Miodraga Božovića, a novi napadač mogao bi da stigne iz daleke Narodne republike Kine.\nLŠ - Ko su najteži rivali nepovlašćene Zvezde u 3. kolu?TP - Srpski klubovi stoprocentni na startuŽiga potvrdio - Ne vraća se u Zvezdu!Zvezda ostvarila neto dobit, evo koliko sada duguje!Legenda kluba veruje u ''Grofovu'' evropsku Zvezdu!\nZavršetak uspešne sezone u kojoj je osvojena 27. šampionska titula zapravo je označio novi početak velikih radova u Crvenoj zvezdi.\nFudbaleri su dobili zasluženi odmor ali će sportski sektor i rukovidioci kluba raditi na angažovanju pojačanja kako bi Miodrag Božović već na početku priprema za novu sezonu na okupu imao tim sa kojim će se krenuti u pohod na Ligu šampiona.\nNije tajna da u Crvenoj zvezdi traže napadača koji će uz Huga Vieiru činiti oštricu tima, a mnogo je imena u poslednjih nekoliko nedelja "stavljeno na spisak".\nJuče je obelodanjeno da Čukarički ima ponudu Kopenhagena za Andriju Pavlovića zbog čega Zvezda u startu ispada iz trke, ali je zato čelnicima crveno-belih ponuđen igrač koji bi mogao da bude alternativa.\nČelnicima Crvene zvezde ponuđen je mladi fudbaler koji je u prošlosti nosio crveno-beli dres ali mu u prvom timu nije ukazano poverenje zbog čega se posle "kaljenja" u Srbiji otisnuo u inostranstvo.\nRadi se o bivšem fudbaleru Crvene zvezde Ognjenu Ožegoviću (21) koji trenutno brani boje Čančun Jataija, a koji se nakon odlaska sa "Marakane" kalio u Radu, Jagodini, Borcu i Vojvodini.\nMladog napadača u kineski klub je doveo bivši trener Crvene zvezde Slaviša Stojanović koji je nedavno dobio otkaz u Čančun Jataiju, pa se očekuje da uskoro i Ognjen Ožegović dobije odrešene ruke u potrazi za novim klubom.\n"Sportski Žurnal" piše da je nekadašnji omladinac crveno-belih već ponuđen Crvenoj zvezdi, pa ostaje da vidimo da li bi momak koji je na startu minule sezone blistao u Vojvodini mogao da se vrati na stadion "Rajko Mitić".


Daćemo sve od sebe na završnom turniru : Nadlanu.com\nDaćemo sve od sebe na završnom turniru\nBEOGRAD, 20. jula 2010. (Beta) - Odbojkaški reprezentativac Srbije Dragan Stanković rekao je u utorak da je najvažnije da se njegova ekipa posle napornog putovanja dobro pripremi za završni turnir Svetske lige u Kordobi i da će dati sve od sebe da ostvari što bolji rezultat.\nOdbojkaška reprezentacija Srbije će se na završnom turniru Svetske lige u Kordobi takmičiti u Grupi E sa domaćinom Argentinom i Brazilom. U Grupi F igraju Italija, Rusija i Kuba. Prvu utakmicu na turniru izabranici selektora Igora Kolakovića igraju protiv Brazila, u noći između četvrtka i petka, dva sata posle ponoći.\n"Oporavili smo se od putovanja, osećamo se bolje. Krenućemo sa treninzima kako bi se što bolje pripremili za početak turnira. Nalazimo se u nešto lakšoj grupi i daćemo sve od sebe", rekao je Stanković.\nSelektor Kolaković rekao je da je najvažnije da se njegova ekipa prilgaodi uslovima i hladnom vremenu u Kordobi.\n"Čini se da nam nije toliko teško pao dugačak put, videćemo na treningu. Imamo dovoljno vremena da se priviknemo na uslove, čuli smo da je hala za trening hladna. Moramo da obavimo par dobrih treninga, nadam se da ćemo spremni ući u turnir. Imamo još da analiziramo protivnike", rekao je Kolaković.\nReprezentativci Srbije drugu utakmicu protiv Argentine igraju u noći između petka i subote. Prve dve ekipe iz obe grupe plasiraće se u polufinale.


Niška televizija » Porošenko predložio jednostrani prekid vatre\nPorošenko predložio jednostrani prekid vatre\nObjavljeno 18.06.2014. 16:01\nKIJEV, MOSKVA – Predsednik Ukrajine Petro Porošenko predložio je danas jednostrani prekid vatre ukrajinskih snaga kako bi bilo omogućeno proruskim snagama na istoku zemlje da polože oružje ili da odu iz zemlje.\nPorošenko je rekao da bi to bio prvi korak u okviru mirovnog plana koji je predložio u cilju de-eskalacije konflikta, prenela je agencija AP.\n„Plan će započeti mojim naređenjem o unilateralnom prekidu vatre“, rekao je Porošenko, koji je naveo i da „ubrzo posle toga plan će dobiti podršku ostalih učesnika“.\nPredlog je iznet posle telefonskog razgovora između Porošenka i predsednika Rusije Vladimira Putina, u kojem je bilo reči o prekidu vatre.\n„Dotaknuto je pitanje prekida vatre u vojnoj operaciji na jugoistoku Ukrajine“, saopštio je Kremlj posle razgovora, a preneo AFP.\nPutin je izrazio zabrinutost zbog pogibije dva ruska novinara na istoku Ukrajine, Igora Korneljuka i Antona Vološina, koji su radili u Ukrajini, saopštio je Kremlj.\nU saopštenju se, takođe, navodi da je Porošenko naložio da se sprovede istraga i preduzmu mere za osiguranje bezbednosti novinara i izrazio saučešće zbog pogibije ruskih novinara kod Luganska.\nPutin je zatražio preduzimanje mera za bezbednost novinara koji rade u Ukrajini, rekao je sekretar za štampu ruskog predsednika Dmitrij Peskov, a prenela ruska novinska agencija Itar-Tas s.\nDva novinara Ruske državne televizije (VGTRK) poginula su kod Luganska na istoku Ukrajine\nKorneljuk, koji je teško ranjen iz minobacačke vatre kod prigradskog naselja Mirni kod Luganska, podlegao je povredama u bolnici, navele su ruske agencije, pozivajući se na glavnog lekara Prve oblasne bolnice Luganska Fjodora Soljanika.\nNa mestu je poginuo i tonski tehničar Vološin, koji je bio u ekipi sa Korneljukom.\nTanjug 18.06.2014 13:28\nBomba uzrok eksplozije na ukrajinskom gasovodu\nPutin bez konkurencije u izboru za predsednika


Beta 27. oktobra 2017. 22:55\nStejt department objavio je danas spisak firmi i pojedinaca povezanih sa ruskim vojnim i obaveštajnim agencijama sa kojima se zabranjuje poslovanje u skladu sa zakonom koji je Kongres usvojio.\nNa spisku se nalazi 39 ruskih firmi medju kojima su i firma za trgovinu oružjem Rosboroneksport, proizvodjač raketa Almaz-Antej i čuveni proizvodjač oružja Kalašnjikov, saopštio je Stejt department.\nPaket sankcija je odgovor Kongresa na navode o mešanju Moskve u američke predsedničke izbore 2016. i navode o ruskoj vojnoj agresiju u Ukrajini i Siriji. Američki zvaničnici naveli su da su se ruske obaveštajne agencije GRU i FSB bile upltale i uticale na američke predsedničke izbore.\nTurska, saveznica u okviru NATO, u pregpvproma je sa Kremljom da kupi najmodernij ruski sistem za vazdušnu odbranu S-400, koji proizvodi državna firma Almaz-Antey. I ključni američki partner Saudijska Arabija nedavno je sklopila niz sporazuma s Moskvom medju kojima su i ugovori o kupovini ruskog oružja.


F1: Zauber prikazao novi bolid za 2017. godinu - Nacionalna Klasa\nYou are here : Home / Vesti / Vesti iz formula takmičenja / F1: Zauber prikazao novi bolid za 2017. godinu\nKategorija: Formula Vesti Objavljeno ponedeljak, 20 februar 2017 21:15 Autor Marko Todorović Pogodaka: 164 Zauber je prva ekipa koja je pokazala prave fotografije novog bolida za predstojeću F1 sezonu. Bolid pokreće Ferarijev agregat iz 2016. a primećena je i nova raspodela boja sa primesama zlatnih detalja.\nZauber je prvi prikazao slike novog bolida, zapravo ovo je drugi bolid koji je prikazan od strane timova od početka godine. Vilijams je prvi pokazao bolid, ali se zadržao samo na renderima, dok je Zauber prikazao praktično "živ" izgled bolida. Zvanično predstavljanje ovog bolida zakazano je za 22. februar u Barseloni, tokom snimanja promo video materijala. Oznaka novog bolida je C36, a bolid ima šire zadnje krilo u skladu sa novim pravilima pa ceo bolid gledajući sa zadnje strane deluje kao bolidi iz 1980-ih, a to je trend koji očekujemo ove godine. Kao i obično kod Zaubera, sponzora manjka, tako da je bolid obeležen vrlo skromno, a dominira logo na boku bolida koji obeležava 25 godina Zaubera u F1. Vozači Zaubera za ovu godinu su Markus Eriskon i Paskal Verlen. Istina, Verlen neće nastupiti na prvom mestu zbog zadobijenih povreda na Trci šampiona, a menaće ga Antonio Đovenazi. Za razliku od prošlogodišnjih testova, Zauber će imati nov bolid već na početku testiranja, tako da neće gubiti vreme, a glavni razlog za ovo je odabir prošlogodišnjeg agregata iz Ferarija i novi investitori. Moniša Kalteborn, šef Zauber F1 ekipe, najavila je da je cilj da budu u sredini grida. "Želimo da se pozicioniramo u F1 sa novim pristupom," izjavila je Moniša. "Već smo preduzeli prve korake i imamo dobre temelje za budućnost. Želimo da se popravimo. Sa C36 bolidom imamo dobru osnovu i imamo resurse za razvijanje tokom sezone, što je veoma bitno kako bi se pozicionirali u sredini grida," dodala je Moniša. Još jedna novina za Zauber je i novoimenovani tehnički direktor, Jorg Zander, koji je angažovan iz Audija i on u prvi plan stavlja aerodinamička rešenja novog C36 bolida. Auto Godine 2016


Kurs i obuka za scenaristu\nKurs i obuka za scenaristu - Audio verzija\nPrijavljivanje je omogućeno tokom cele godine svima koji imaju želju da steknu znanja vezana za ovu oblast, a izuzev što mogu da se telefonskim putem prijave za praćenje izabrane vrste zastave, oni takođe mogu i da ili prijavi pristupe putem mejla ili da lično dođu u jednu od naših poslovnica u zemlji i prijave se.\nKada je reč o načinu na koji se obuka i kurs za scenaristu organizuje, tu je vrlo važno da svi zainteresovani budu upoznati prvo sa činjenicom da je u ponudi online i nastava koju će pratiti fizički i to u jednoj od naših poslovnica, a da je definisano da se to čini kroz individualnu, grupnu ili poluindividualnu, što važi za oba tipa obuke koja imamo u ponudi. Podrazumeva se da je za online nastavu iznet i zahtev da polaznik koji želi baš nju da pohađa poseduje lični računar, a tada će predavanjima da pristupa uz pomoć onog softvera koji je isključivo za to i namenjen.\nNastavu u grupi je predviđeno da pohađa više osoba, stim da je definisano da ih bude između četvoro i osmoro u okviru konkretne grupe. A vrlo je specifičan način na koji se grupni kurs i obuka za scenaristu organizuje, pošto isključivo Obrazovni centar Akademije Oxford ima pravo da odredi kojom dinamikom će predavanja da bude sprovedena, to jest u kojim tačno terminima će se to desiti. Samo je jedan detalj na koji naša institucija uopšte nema uticaja, a on je vezan za datum početka ovog tipa obuke, a koji se vezuje za onaj trenutak kada se bude prijavilo dovoljno osoba koje žele da pohađaju konkretnu vrstu nastave, odnosno minimum njih četvoro. Posle toga će se i oformiti grupa, tako da će i moći da počne ta vrsta nastave, stim da organizator tada treba da obavesti sve koji su se prijavili o potrebnim detaljima koji se odnose na organizaciju.\nKada je u pitanju individualna obuka i kurs za scenaristu, to jest ona nastava koju bi trebalo a prate dve osobe u isto vreme (poluindividualna), moramo istaći da je način na koji se organizuju sasvim drugačiji, te da je i prilično slobodan. U tom slučaju polaznici treba da definišu sve što se na sprovođenje odabrane vrste nastave odnosi, to jest oni se sa nadležnim predavačem i koordinatorom za nastavu tada dogovaraju oko svega, tako da zajedno određuju i kada će početi nastava, ali i kojom dinamikom će se predavanja organizovati, kao i u kojim tačno terminima će to biti.\nKako naša institucija organizuje i takozvani korporativni kurs, to moramo napomenuti da je takođe u pitanju vrlo fleksibilan princip organizacije, uzevši u obzir da tada svakako menadžmentu kompanije koja je za tu vrstu nastave zainteresovana, dopuštamo da nam iznese svoje zahteve koji se odnose i na mesto održavanja i na dinamiku, odnosno termine, ali i na sve ostalo što se odnosi na sprovođenje ovog tipa nastave.\nObuka i kurs za scenaristu - nastavni plan i program\nSa prihvaćenom definicijom scenarija predavači upoznaju polaznike ove obuke već tokom prvog, uvodnog predavanja, te će im biti objašnjeno i koji su to sve izvori koji se mogu adaptirati za određeni film ili seriju. A to podrazumeva da će profesori govoriti o načinu adaptacije, recimo kratkih priča ili romana, kao i drama za konkretni film ili seriju.\nZatim se kurs i obuka za scenaristu fokusira na pronalaženje, a odmah zatim i na razvoj određene ideje, stim što je vrlo važno istaći da je u ovom slučaju praktičan rad vrlo važan. Zapravo, to znači da se predavači uzeti nekoliko primera, na osnovu kojih će detaljno objasniti prisutnima kako se do konkretne ideje došlo, to jest na koji način je taj scenarista izvršio njenu obradu za taj scenario, a bez obzira da li je u pitanju flm, serija ili neki drugi sadržaj.\nTakođe će se polaznici ovog kursa upoznati i sa ulogom koju scenarista ima, to jest biće im pojašnjeno i kako funkcioniše veza na relaciji režiser - producent i scenarista.\nPredavači će se za vreme trajanja ove obuke ukratko osvrnuti i na istoriju filma, ali će kroz brojne primere iz prakse objasniti i koliko je dobar scenario bitan za uspeh. Nakon toga će upoznati sve prisutne sa primerima kvalitetnih i uspešnih scenarija, ali i sa onima koji nisu imali naročitog uspeha. Upravo će se obuka i kurs za scenaristu posebno zadržati na tom delu, jer će profesori da se potrude da prisutnima pojasne zbog čega se taj scenario smatra neuspešnim, to jest pokazaće im detaljno i koje su greške ili nelogičnosti u njemu prisutne. Naime, smatra se da je to jedan od najboljih načina da svi prisutni što bolje shvate šta ne bi trebalo da čine u toku pisanja scenarija, to jest da nauče kako da izbegavaju moguće zamke u pisanju, a kako i njihov scenario ne bi bio proglašen neuspešnim, te da ne bi na nekom konkursu bio odbačen.\nVrlo je važno i da neko ko želi da se specijalizuje za scenaristu zna koja je osnovna struktura ovih sadržaja, te je baš iz tog razloga veći broj časova posvećen upravo ovoj temi. Tada će se polaznici upoznati i sa pripremom, odnosno nacrtom konkretnog materijala, ali i sa svim fazama koje su u razvoju scenarija prisutne. Zatim će im predavači objasniti i koji je to standardni font koji se mora koristiti prilikom njegovog formiranja, ali će ih upoznati i sa osnovnim pojmovima, poput dijaloga i akcije. Naučiće i u kom vremenu bi trebalo da bude napisan sadržaj, te kako se definišu, to jest odvajaju scene, ali i na koji način se određuju tri osnovna aspekta svakog scenarija. Podrazumeva se da će predavači detaljno da objasne i kog tačno formata treba da bude određeni scenario kada se predaje, ali i koja je razlika u standardima na teritoriji Evrope i onih koji se primenjuju uglavnom na teritoriji Sjedinjenih Američkih Država ili Velike Britanije.\nSvaki polaznik ovog kursa će biti u mogućnosti da nauči i koje su osnovne osobenosti stila kojim bi trebalo da bude napisan jedan scenario, ali i koja veličina slova se zahteva u okviru kojih država, budući da se standardi razlikuju.\nNa samom završetku, kurs i obuka za scenaristu nudi precizne informacije prisutnima o načinu na koji se predaje već izrađen scenario, što znači da će im predavači vrlo detaljno objasniti i koliko kopija je potrebno predati, te da li se to radi elektronskim putem i u kojim situacijama ili je, ipak bolja opcija to učiniti na starinski način, a kada se konkretni scenario šalje na adresu.\nUzevši u obzir da ova obuka uz teorijski, obuhvata svakako i praktični deo, naša je obaveza da naglasimo da je praksa u ovom slučaju vezana za ispunjenje zadataka, to jest da će svaki polaznik da bude obavezan i da samostalno izradi scenario i to u skladu sa zahtevima, odnosno smernicama koje će mu dati nadležni profesor.\nU kojim terminima se održava kurs i obuka za scenaristu i gde?\nŠto se tiče termina organizacije ove obuke, oni isključivo zavise od toga da li će polaznik da se opredeli da nastavu prati u grupi ili ga više interesuje poluindividualna, te individualna obuka i kurs za scenaristu.\nAko je njegov izbor vezan za rad sa više polaznika, to jest za grupnu nastavu, to podrazumeva da će on prihvatiti dinamiku i termine, jer u tom slučaju isključivo zvanična institucija koja je organizator o tome može da odluči. A datum početka za ovu vrstu nastave se definiše naknadno, to jest onog trenutka kada se formira grupa, a određeno je da u njoj mora biti najmanje četvoro prijavljenih, kao i da ih maksimum osmoro može pohađati grupnu nastavu. Kada se to bude dogodilo, organizator ima obavezu i da obavesti sve prijavljene, a na za to tačno propisan način.\nOna vrste nastave koju pohađaju dvoje polaznika ili jedan pojedinačno se organizuju prema potpuno drugačijem principu, jer se tada njima dopušta da definišu sve segmente sprovođenja nastave i to direktno sa nadležnim licem naše poslovnice, to jest sa svojim profesorom. A bitno je da tom prilikom oni preizno definišu kada će ona vrste nastave koju polaznik bude izabrao da počne i kojom dinamikom će se organizovati, ali i u kojim terminima.\nSem toga, čak se i korporativni kurs i obuka za scenaristu organizuje po sličnom u principu, to jest u skladu sa dogovorom koji će predstavnik zainteresovane kompanije imati sa ovlašćenim licem naše institucije.\nMesto održavanja nastave takođe ima veze sa izborom svakog pojedinačnog polaznika, jer im je na raspolaganju kako nastava online, isto tako i ona za koju bismo mogli rekli da je klasična, uzevši u obzir da se sprovodi u našim poslovnicama.\nNa koji način se obuka i kurs za scenaristu organizuje?\nDa bi neko mogao da odluči da li će da pohađa ovaj kurs u grupi, u paru ili samostalno, on prvo ima obavezu da se opredeli gde će to učiniti, to jest da odluči da li će nastavu pratiti preko interneta ili mu možda više odgovara klasični kurs i obuka za scenaristu, a koja se sprovodi prema navedenim principima direktno u jednoj od naših poslovnica.\nOsnovna razlika između individualne i poluindividualne nastave jeste vezana za broj prisutnih polaznika, a način njihovog sprovođenja zapravo je potpuno isti. Svako ko se prijavio za praćenje jednog od tih tipova obuke je stekao pravo da organizatoru, to jest svom profesoru navede kada mu odgovara da konkretna obuka počne, to jest kojom dinamikom želi da pohađa nastavu i u kojim terminima bi mu to odgovaralo da učini.\nA potpuno suprotno od toga, grupni kurs i obuka za scenaristu podrazumeva vrlo precizan način organizacije, a pošto tada isključivo institucija organizatora definiše sve detalje, ali se naknadno mora odrediti jedino datum početka. Razlog za to leži u činjenici da je uslovljen početak grupnog kursa upravo kreiranjem grupe, a ona mora da broji minimum 4 osobe, iako ih osmoro može biti najviše prisutno. Upravo onog trenutka kada se to bude desilo, organizator će prvo oformiti grupu, a posle toga će da odredi i termine, ali i dinamiku i na kraju će o svemu tome da informiše pojedinačno svakog polaznika.\nPrincip sprovođenja takozvane korporativne obuke, a koju bi trebalo da prate zaposlena lica u okviru iste kompanije, je vrlo sličan onome po kome se organizuje individualni i poluindividualni kurs. Tačnije rečeno, predstavnik konkretne organizacije bi trebalo da obavesti ovlašćeno lice naše institucije prvo o tome gde mu odgovara da se korporativni kurs i obuka za scenaristu organizuje, to jest da li želi da to bude u našim poslovnicama ili u prostorijama te firme, odnosno preko interneta, a zatim bi trebalo da sa njim zajedno odredi dinamiku, termine održavanja i datum početka.\nKurs i obuka scenaristu - trajanje\nDefinisano je da 50 časova nastavnog fonda u okviru grupne nastave bude raspoređeno na četiri nedelje, to jest da ta obuka i kurs za scenaristu traje ukupno mesec dana. Dinamiku u ovom slučaju, kao i tačne termine održavanja određuje isključivo organizator, pa samim tim precizira i da je svaki polaznik koji se za nju opredeli u obavezi da časovima prisustvuje četiri dana tokom jedne sedmice, a svakoga od njih ima po 90 minuta, to jest po dva školska časa nastave. Budući da je za početak ovog tipa obuke naveden i osnovni zahtev, a koji se odnosi na prijavljivanje određenog broja lica, što je u ovom slučaju najmanje njih četvoro, Obrazovni centar Akademije Oxford nakon formiranja grupe određuje dinamiku i termine održavanja, te zvanično informiše sve prijavljene o tome.\nKada se uzme u obzir činjenica da se poluindividualni i individualni kurs i obuka za scenaristu organizuje na sasvim drugačiji način od grupne, to je i potpuno jasno zbog čega ne govorimo koliko oni traju. Isključivo od dogovora pojedinačnog polaznika i nadležnog profesora, odnosno koordinatora za nastavu, će i da zavisi dinamika održavanja ove dve vrste nastave, a samim tim i trajanje.\nSve to gotovo istovetno važi i za korporativni kurs, jer kompanija koja je zainteresovana za tu vrstu nastave treba da se sa predstavnikom institucije organizatora o svemu dogovori, to jets da definiše kako datum početka i termine, tako i dinamiku, ali i da odredi gde će se korporativna obuka i kurs za scenaristu organizovati (u našoj poslovnici, u prostorijama firme koja je zahteva ili preko interneta).\nSpisak gradova za scenaristu


Dovzan: Sredinom decembra ocekujemo Međuvaldinu konferenciju – Krstarica\nDovzan: Sredinom decembra ocekujemo Međuvaldinu konferenciju\nTanjug 23. novembra 2021. 10:14\nBRISEL, 23. novembra ( Tanjug) – Ministri opštih poslova Evropske unije na sastanku u Briselu razgovaraju danas o novim koracima u procesu proširenja na Zapadni Balkan, a jedna od tema biće i otvaranje klastera sa Srbijom do kraja godine.\nSlovenija, kao predsedavajučha članica Saveta EU, planira da 14. decembra u Briselu organizuje Međuvladinu konfrenciju EU Srbija na kojoj bi bio otvoren bar jedna klaster, saznaje Tanjug u Briselu.\nU ovom trenutku najviše saglasnosti među zemljama članicama ima za otvaranje klastera 4, koji se odnosi na Zelenu agendu i odrzivu povezanost.\nDolazeći na sastanka Saveta EU, državani sekretar u slovenačkom Ministarstvu spoljnih poslova, Gašper Dovžan, naglasio je da se Slovenija zalaže za napredak i kredibilnost EU u procesu proširenja na Zapadni Balkan.\n„Današnjom raspravom želimo da započnemo proces i završimo ga sredinom decembra Međuvladinim konferencijama sa Srbijom i Crnom Gorom“, poručio je Dovžan.\nRasprava o davanju „zelnog svetla“ Srbiji za otvaranje klastera još se vodi pred radnim telima Saveta EU, a konačnu odluku bi u narednim danima trebalo da donesu ambasadori zemalja članica.\nPored spremnosti Srbije, kada je reč o merilima za otvaranje konkretnih poglavlja, zemlje članice će se pri svojoj odluci rukovoditi i ukupnim napretkom Srbije u procesu reformi, a posebno u oblasti vladavine prava.\nEvropska komisija u oktobru je predložila otvaranje dva klastera sa Srbijom: klastera 3 koji obuhvata osam poglavlja iz oblasti konkurentnosti i rasta i klastera 4 koji sadrži četiri poglavlja koja se odnose na Zelenu agendu i održivu povezanost.\nKada je reč o klasteru 3, Srbija je od osam poglavlja već otvorila pet po prethodnoj metodologiji, a u klasteru 4 sva poglavlja su ”tehnički spremna” za otvaranje.\nKomisija je u svom godišnjem izveštaju ocenila da je Srbija „ispunila prelazna merila za otvaranje oba klastera“.\nSrbija je do sada, po staroj metodolgiji, otvorila 18 poglavlja od čega svih pet iz klastera 1, koji se smatra već otvorenim.


Saudijska Arabija: Od danas i žene na auto-putevima - Televizija Kopernikus TV K::CN\nPhoto: Tanjug (AP Photo/Nariman El-Mofty)\nŽene će se po prvi put otisnuti auto-putevima u Saudijskoj Arabiji, gde danas na snagu stupa odluka kojom im se ukida zabrana da voze.\n„Spremne smo i to će potpuno promeniti naš život“, izjavila je 47-godišnja Samira al Gamdi, psiholog iz Džede, jedna od prvih žena koja je u Saudijskoj Arabiji dobila vozačku dozvolu.\n„Svakako neću zavoleti vožnju. Volim da budem princeza sa nekim ko mi otvara vrata i vozi me gde god treba“, kaže 22-godišnja prodavačica Fajza al Šamari.\nAuto kompanije su odmah krenule sa teatralnim reklamama, a privatne garaže već su odredile delove sa natpisom „za dame“.\nŠpekuliše se da hapšenje više od desetak pripadnika organizacija za prava žena u proteklih mesec dana ima za cilj upravo smirivanje konzervativnih elemenata, odnosno slanje poruke aktivistima da ne preteruju sa svojim zahtevima.\nAktivisti su već započeli kampanju za ukidanje tog „starateljskog“ sistema.\n„Najgore od svega bi bilo ako te sitne reforme i ućutkivanje feministkinja uspore zamah da saudijski režim krene ka smislenijim promenama“, istakla je Aldosari.


Na čije račune mafija iz Elektroprivrede Srbije (EPS) prebacuje novac otet od građana?\nIz ruku gladnih u džepove sitih\nMada je poznata činjenica da je svaki račun za struju koje mesečno dobijaju građani Srbije, istovremeno i svojevrsni "talon" vladajuće stranke, preko koga ona upumpava novac u razne konsalting agencije i preduzeća za pranje novca, treba reći da džeparoške inovacije vladajuće stranke ne pozanju ni granice ni mogućnosti. U prilog tome govore i "poslovi" EPS-a koji su sklopljeni sa raznim opskurnim društvima bliskim vladajućem klanu.\nU nizu sumnjivih, često i otvoreno kriminalnih poslova kojima se Elektroprivreda Srbije bavi, svakako je zanimljiv i onaj koji je "sklopljen" sa nekada renomiranom ustanovom, Institutom "Nikola Tesla".\nNasuprot slavnom imenu koje ova institucija nosi, ovde se odigravaju "poslovanja" koja se, najblaže rečeno, mogu nazvati problematičnim. Iznosi sa kojima se posluje su naravno milionski (i dinarski i devizno), a saradnici na, uglavnom, tehničkim i stručnim studijama su "malo poznata" preduzeća bez referenci i stvarnog učinka. Sistemi već poznati, a pomenućemo samo neke od njih...\nGala Agencija za konsalting i druge poslovne usluge-agencija čije su osnovne delatnosti čuvanje dece, nega starih i održavanje objekata, ima značajni udeo u ugovorima Instituta "Nikola Tesla" kao stručno lice u nadzoru nad zaštitom u električnim postojenjima (trafo stanicama i slično), što nas dovodi do velikih sredstava koje gala agencija dobija iz EPS-a, preko Instituta "Nikola Tesla".\nTu je i Edex- preduzeće za spoljnu, unutrašnju trgovinu i usluge, u vlasništvu starog znanca ovakvog oblika poslovanja a i starog znanca javnog tužilaštva (reč je o Ljubomiru Novakoviću, vlasniku Edex-a, kome je svojevremeno suđeno zbog protizakonitih dela u slučaju prodaje termovizijskih kamera Elektrovojvodini). Preko ovog preduzeća se na redovnoj bazi ugovaraju poslovi sa EPS-om (posebno sa Elektrosrbijom, Kraljevo) i ostvaruju milionski iznosi za poslove mnogo manje vredne, a bez prikazivanja konkurenciji (pod poslove ispitivanja, Edex uzima svoj deo za navodno "održavanje i popravku"). Tako preko imena Instituta dolaze do lepih iznosa vlasnik preduzeća i, verovatno, još neke osobe...\nNa EPS-ovoj "infuziji", nalazi se i preduzeće Acadia 1987 - registrovano za inženjerske delatnosti i tehničko savetovanje. Ono uzima deo prihoda u velikim poslovima sa EPS-om, iako je osnovano 2015. godine sa vrednošću kapitala od 100 dinara!\nJoš jedan EPS-ov "štićenik" je i Fimel - preduzeće u vlasništvu radnika TENT-a, velikog prijatelja Instituta "Nikola Tesla" i stalnog saradnika na velikim ugovorima sa EPS-om.\nKonačno, tu je i Netico solutions - preduzeće registrovano za kablovske telekomunikacije i angažovano je od strane Instituta i EPS-a za razne tehničke studije vredne milione i milione dinara, evra, dolara...\nAli, ima Elektroprivreda Srbije i drugih bizarnih poslova, koji nikakve veze nemaju sa svojim osnovnim delatnostima. Tako, na primer, JP Elektroprivreda Srbije (u daljem tekstu EPS) kojim rukovodi VD direktor Milorad Grčić, troši pare na hvatanje i zbrinjvanje pasa lutalica, koje nije u njihovoj nadležnosti. Podsetićemo, ova kompanija je građanima nedavno namerno veštački uvećala račune za struju. Iz ove kompanije su i više puta apelovali da treba povećati cenu struje.\nAli, za hvatanje pasa lutalica na teritoriji Lazarevca, EPS će platiti 3,4 miliona dinara, kompaniji "Avenija MB" iz Beograda! Ipak, bez obzira što se Grčić ostrvio na pse lutalice kako bi nekome doznačio tri i po miliona dinara, po važećem Zakonu o Veterinarstvu hvatanje i zbrinjavanje pasa lutalica nije nadležnost EPS, već lokalne samouprave. Član 46. pomenutog zakona je jasan u njemu odmah na početku piše: "...Lokalna samouprava dužna je da na svojoj teritoriji organizuje zoohigijensku službu koja obavlja sledeće poslove:1) hvata i zbrinjava napuštene životinje u prihvatilišta za životinje..."\nNa teritoriji grada Beograda postoji Javno komunalno preduzeće Veterina Beograd, koje dobija pare iz budžeta grada Beograda za pomenute poslove hvatanja i zbrinjavanja napuštenih životinja. Ovo znači da građani prestonice pomenutu uslugu plaćaju dva puta. Jednom kroz porez koji se odvaja za budžet grada Beograda, a potom ponovo kroz račune za struju koje plaćaju EPS.\nIstražujući da li su nadležni iz EPS svesni da oni nemaju pravo da se bave hvatanjem pasa lutalica, ovoj kompaniji je upućen dopis u skladu sa Zakonom o dostupnosti informacija od javnog značaja. Iz EPS su odgovorili dopisom broj: 12. 01. 228023/7-2016 u kome između ostalog kažu:\n"Sprovođenje postupka javne nabavke od strane naručioca JP EPS - Ogranak RB Kolubara čiji je predmet usluga hvatanja i zbrinjavanja napuštenih pasa ne znači da je JP EPS ovlašćen za vršenje te delatnosti..."\nIz navedenog odgovora EPS, može se zaključiti da su oni svesni da to nije njihova nadležnost, ali da će ipak na te namene potrošiti 3,4 miliona dinara u toku ove godine.\nPodsećamo, predsednik Vlade Srbije Aleksandar Vučić je na konferenciji za novinare rekao da je nedavno zbog uvećanih računa za struju pozvao na razgovor generalnog direktora EPS-a Milorada Grčića, od koga je tražio i pisanu informaciju o celom slučaju. -Nemoguće je da računi budu uvećani za 100 do 150 odsto, rekao je tom prilikom Vučić ističući da će biti vođena i posebna istraga drugih državnih organa. Ugovor sa privatnom firmom "Avenije MB" kojoj EPS plaća da za poslove koje obavlja JKP Zoohigijena bi takođe trebalo da bude obuhvaćen takvom istragom.


Savez nojeva: Lideri koji poriču opasnost od koronavirusa | Restart Magazin\nDok je u većem dijelu sveta preduzeta akcija bez presedana u borbi protiv novog koronavirusa, četvorica lidera i dalje poriču pretnju koju predstavlja pandemija.\nBrazilski predsednik Žair Bolsonaro, beloruski čvrstorukaš Aleksandar Lukašenko, autokratski vladar Turkmenistana Gurbanguli Berdimuhamedov i nikaragvanski diktator Danijel Ortega, odbijaju da ozbiljno shvate koronavirus.\nOliver Štenkel, profesor međunarodnih odnosa na brazilskom ekonomskom institutu FGV u Sao Paolu, opisao ih je kao Savez nojeva – u aluziji na mit da te velike ptice zabijaju glavu u pesak kada se suoče sa opasnošću.\nLukašenko (65), koji je na vlasti od 1994, jedan je od svetskih lidera koji su javno najviše skeptični povodom potrebe za snažnom akcijom u cilju suzbijanja koronavirusa.\nBelorusko ministarstvo zdravlja, koje ohrabruje građane da smanje kontakte kako bi sprečili širenje koronavirusa, saopštilo je da su od njega umrle 42 osobe u zemlji. Međutim, Lukašenko kaže da su svi oni imali druge zdravstvene probleme. U ponedeljak je izjavio da niko u Belorusiji neće umreti od virusa.\n“Ako osoba pozitivno razmišlja, biće zdrava”, uveren je Lukašenko.\nHokejaški tim za koji igra, prošlog vikenda je pobedio na nacionalnom turniru, pred gomilom navijača, 11. put za 13 godina.\nBelorusija je jedina zemlja u Evropi gde se fudbalske utakmice i dalje igraju, ali, kako je prenio Rojters, sve veći broj navijača bojkotuje mečeve iz straha od zaraze.\n“Preporučuju da se ne krećemo u masama, da se ne dodirujemo, da se ne ljubimo, ne grlimo i tako dalje. Ali, kad se ovo završi, videćemo ko je bio u pravu, a ko nije”!\nKada je Brazil prošlog vikenda postao prva zemlja južne hemisfere u kojoj je od koronavirusa umrlo hiljadu osoba, ultradesničarski predsednik je izašao u šetnju, iako su njegovi zdravstveni zvaničnici preporučili socijalnu izolaciju.\n“Virus je tu i moramo se suočiti sa njim, ali kao muškarci, dođavola, ne kao djeca”, rekao je predsednik.\nBolsonaro je više puta opisao situaciju vezi sa virusom kao “histeriju” i, poput američkog predsednika Donalda Trampa, hvalio lek hidroksihlorokvin koji se koristi protiv malarije kao moguću delotvornu terapiju i naredio vojnim laboratorijama da povećaju proizvodnju.\n“Zahvaljujući tome što sam se bavio sportom, ako bih se zarazio virusom, ne bih morao da brinem, ne bih osetio ništa, ili u najgorem slučaju, dobio bih mali grip ili kijavicu”, rekao je brazilski lider.\n“Fajnenšl tajms” navodi da se autokratski lider Nikaragve usred globalne krize mesec dana nije pojavljivao u javnosti i nije davao javna saopštenja o koronavirusu – do obraćanja preko televizije u sredu. On je tom prilikom rekao da je pandemija “znak od boga” da se ogromna potrošnja na atomske bombe preusmeri na zdravstvenu negu.\nIako u govoru nije pomenuo specifične mere za borbu protiv krize, navodno je naručio stotine litara sredstava za dezinfekciju ruku i pet hiljada pari rukavica za predsedničku rezidenciju. Početkom aprila, dok su države širom svijeta uvodile mere izolacije, Ortegina supruga i potpredsednica Rosario Muriljo je pozvala 6,5 miliona stanovnika Nikaragve da izađu na ulice i pridruže se skupu za “Ljubav u vreme kovida-19”.\nTokom skoro četvorosatnog čekanja, bez objašnjenja zašto kasni obraćanje predsednika, TV kanali su emitovali vesele pesme, pozivajući građane da peru ruke. Vlada je takođe poslala zdravstvene radnike od kuće do kuće da objašnjavaju mere higijene. U internom izveštaju vlade koji je procurio u medije, navedeno je da se Nikaragva sprema za više od 32 hiljade slučajeva.\n“Najbolje atomsko oružje koje čovečanstvo može da ima je zdravlje. Usvojili smo niz mera (za borbu protiv pandemije)… u skladu sa našom realnošću i našim ekonomskim i naučnim položajem”.\nPredsednik Turkmenistana, koji je po profesiji stomatolog, tvrdi da je smislio domaći metod za sprečevanje obolevanja od kovida-19, a to je spaljivanje stabljika biljke divlji sedef, čime se, kako tvrdi Berdimuhamedov, može zaštiti od virusa “koji su nevidljivi golim okom”.\nVlasti i dalje tvrde da niko u državi nije oboleo od kovida-19, iako se u izveštajima Hronike Turkmenistana sa sedištem u Beču tvrdi da ima najmanje sedam slučajeva.\nVlada i državni mediji u Turkmenistanu su nedeljama izbegavali pominjanje koronavirusa po imenu. Radio Azatlik, koji finansiraju Sjedinjene Države, objavio je da je policija hapsila građane koji su na ulici pričali o pandemiji.\nMuškarac koji živi u Francuskoj, čija je majka umrla od koronavirusa, podneo je krivičnu prijavu protiv lidera njegove rodne Belorusije i optužio predsednika Lukašenka da nije preduzeo adekvatne mere za borbu protiv širenja pandemije.\nAleksandar Matvejev je rekao da je prijavio Lukašenka beloruskoj policiji zbog istrage povodom smrti njegove majke Lidije Matvejeve (68), koja je umrla 2. aprila u bolnici u Vitepsku, na severoistoku Belorusije.\n“Lukašenko nije na vreme preduzeo neophodne mere”, rekao je njen sin za Rojters.\n“A ako osoba koja vrši vlast ne preduzme te mere, ako ne učini ništa, on bi trebalo da snosi odgovornost kao i bilo koji drugi građanin”.\nAmerički predsednik Tramp, saveznik Bolsonara, sukobio se sa guvernerima u SAD koji se protive njegovim planovima za brže ukidanje mera izolacije.\n← Mafija spremna da iskoristi koronavirus, ne samo u Italiji: U drugim zemljama pucaju manje, ali su isto veoma moćni\nVitamin D jača imunitet do maksimuma →


Kavani oduševio Napoli, Krasić srušio Romu – Nadlanu.com\nKavani oduševio Napoli, Krasić srušio Romu\nBEOGRAD, 3. aprila 2011. (Beta) - Fudbaleri Napolija dva puta su sustizali prednost Lacija i na kraju pobedili sa 4:3 u 31. kolu Serije A i tako se popeli na drugo mesto tabele, pretekavši branioca titule Inter.\nJunak pobede bio je Edinson Kavani, koji je postigao het-trik.\nLacio je poveo sa 2:0 golovima Stefana Maurija i Andrea Dijasa, a Andrea Dosena i Kavani doneli su izjednačenje.\nTim iz Rima povratio je vođstvo posle autogola Salvatorea Aronike, a onda je Kavani sa još dva kasna gola doneo trijumf napuljskoj ekipi. Laciju je jedan poništen gol pri 2:2, iako je delovalo da je lopta posle šuta iz daljine Kristijana Brokija prešla gol-liniju.\nNapoli je sada drugi, sa 62 boda, tri manje od prvog Milana. Treći je Inter sa 60.\nFudbaleri Juventusa pobedili su večeras na gostovanju Romu sa 2:0.\nCrno-beli su poveli u 60. minutu golom reprezentativca Srbije Miloša Krasića, a konačan rezultat postavio je Alesandro Matri u 74. minutu.\nEkipa Luidjija Del Nerija je posle 13. prvenstvene pobede ostala na sedmom mestu i ima 48 bodova, dva manje od Rome na šestom mestu, koje sledeće sezone vodi u Ligu Evropa.\nMilan je juče u gradskom derbiju pobedio Inter sa 3:0 i tako se učvrstio na prvom mestu tabele.\nRoma - Juventus (0:2)\n(Krasić 60, Matri 74)\nTabela: Milan 65, Napoli 62, Inter 60, Udineze 56, Lacio 54, Roma 50, Juventus 48, Palermo 43, Fiorentina 42, Kaljari 42, Bolonja 40, Đenova 39, Kjevo 36, Katanija 35, Parma 32, Sampdorija 32, Leće 31, Ćezena 30, Breša 28, Bari 20


Poziv za uèešæe na V savjetovanju o reformi visokog obrazovanja\nUniverzitet u Sarajevu organizuje peto po redu Savjetovanje o reformi visokog obrazovanja na Univerzitetu u Sarajevu na temu: „Daljnji trendovi reforme visokog obrazovanja po bolonjskim principima“ koje æe biti održano 14. i 15. aprila (èetvrtak i petak) 2011. godine.\nPrvi dan Savjetovanja biæe održan u velikom amfiteatru Mašinskog fakulteta Univerziteta u Sarajevu, a drugi dan æe biti organizovan po grupacijama na sljedeæim fakultetima:\n2. Grupacija tehnièkih nauka: zajednièki amfiteatar Arhitektonskog i Graðevinskog fakulteta,\n4. Grupacija humanistièkih nauka: Fakultet sporta i tjelesnog odgoja,\n5. Grupacija prirodno-matematièkih i biotehnièkih nauka: Šumarski fakultet,\n6. Grupacija umjetnosti: Sveèana sala Rektorata.\nŽelimo vas upoznati sa podatkom da je prošlogodišnje Savjetovanje okupilo oko 500 nastavnika, saradnika i studenata i ostalog akademskog i neakademskog osoblja Univerziteta u Sarajevu. Zapažen je bio i veæi broj predstavnika drugih univerziteta iz BiH i regiona, predstavnika ministarstava obrazovanja Federacije Bosne i Hercegovine i Kantona Sarajevo, kao i predstavnika meðunarodnih i nevladinih organizacija koje se bave visokim obrazovanjem.\nEventualne troškove boravka u Sarajevu snose uèesnici.\nProgram - Grupacija humanistièkih nauka\nProgram - Grupacija tehnièkih nauka\nProgram - Grupacija prirodno-matematièkih i biotehnickih nauka


Gavi®: Automatizovana vitrifikacija\nVitrifikacija ostaje zlatni standard kod zamrzavanja jajnih ćelija i embriona. Efektivna, bezopasna i poslednja-reč-tehnologije donosi rezultate sa kojima se ne može meriti bilo koja drugačija metoda. Ali isto zavisi od standarda ili „manualnog“ kvaliteta, zato što na rezultat direktno utiče sposobnost i iskustvo embriologa.\nSistem automatske vitrifikacije Gavi® preovlada ovaj problem zato što standardizuje ceo proces vitrifikacije. Time snižava rukovanje, tipično za manualne metode i donosi signifikantno veću kontrolu prema promenljivim faktorima tipa mere zagrejavnja/hlađenja i koncentraciju krioprotektora. To znači jako poboljšanu konzistentnost i sniženu mogućnost za ljudsku grešku. Uz Gavi® je vitrifikacija ista svaki put.\nSistem Gavi® sadrži robotičku jedinicu koja se brine o održavanju tačne količine tečnosti, koju ne bi mogla sa takvim nivoem preciznosti održati ljudska ruka. I zato što je sistem automatizovan, dozvoljava embriologu da se brine za druge obaveze.\nSlamčice, koje sadrže jajne ćelije i embrione, stvaraju ključni deo sistema i pokazuju određene prednosti u poređenju sa manualnom vitrifikaciom. Osim udvostručavanja kao kontejneri za krio-skladište, oni znaju olakšati bolje mere za zagrejavanje i hlađenje, snižuju manualan kontakt, eliminišu kontaminaciju i čuvaju osetljive organizme, da ne bi došlo do kontakta sa tećnim azotom.\nSistem Gavi® je pokazao da može doneti višu stabilnosti u postizanju vrhunskih rezultata u poređenju sa manualnim metodoma — bez obzira na nivo iskustva embriologa. Uz to se pokazalo, da primetno snižava promenljivost u rezultatima dobijenih od raznih embriologa. Laboratorije koje koriste sistem Gavi® su tako sposobne da dostignu i nadviše blastocistični stepen opstanka 95% posle odmrzavanja — kao standard.


Odbor za zdravstvo, rad i socijalno staranje održao sjednicu povodom obilježavanja Nacionalnog dana kontrole duvana\nMonday, 11 November 2019 16:43\nKontrola pušenja duvana, štetni efekti koje pušenje izaziva, unapređenje zdravlja stanovništva - suština je današnje diskusije na sjednici Odbora za zdravstvo, rad i socijalno staranje, a povodom obilježavanja Nacionalnog dana kontrole duvana.\nPored članova Odbora, sjednici su prisustvovali: Slađana Pavlović, generalna direktorica Direktorata za međunarodnu saradnju i harmonizaciju propisa u Ministarstvu zdravlja, Slavojka Šuković, načelnica Direkcije za harmonizaciju propisa u Ministarstvu zdravlja, dr Višnja Orban, pomoćnica direktora Uprave za inspekcijske poslove, prof. dr Agima Ljaljević, nacionalna koordinatorka za kontrolu duvana u Institutu za javno zdravlje Crne Gore, Mina Brajović, šefica kancelarije Svjetske zdravstvene organizacije u Crnoj Gori i dr Gordana Reljić, direktorka Javne zdravstvene ustanove Specijalne bolnice ,,Dr Jovan Bulajić” Brezovik.\nDr Suad Numanović, predsjednik Odbora za zdravstvo, rad i socijalno staranje je, u uvodnom izlaganju, ukazao da su pogubne posljedice upotrebe duvana i izloženosti duvanskom dimu po zdravlje stanovništva. Naveo je, da je u izvještaju Svjetske zdravstvene organizacije, objavljenim 2017. godine, ova međunarodna organizacija upozorila, da je godišnji bilans do 7 miliona smrtnih slučajeva porastao sa 4 miliona, koliko je bilo u 20. vijeku, i da je duvan postao najčešći pojedinačni uzrok smrti koji može biti spriječen.\nPodsjećajući na podatke Instituta za javno zdravlje, koji su objavljeni 2018. godine, da su u Crnoj Gori oko 200.000 građana zavisnici od duvana, predsjednik Odbora je naglasio da je dokazana direktna veza između raka pluća i pušenja duvana, astme i emfizema pluća i oboljenja kardiovaskularnog sistema. S tim u vezi, rekao je da je mlađoj populaciji potrebno posvetiti posebnu pažnju i kontinuirano sprovoditi edukativno - preventivne aktivnosti. S obzirom da brojna istraživanja ukazuju da su mladi uzrasta od 18 do 24 godine najrizičnija grupa za usvajanje ove štetne navike i da oni lako prihvataju oblike ponašanja koji su preovlađujući u grupi sa kojom se identifikuju, pušenje je jedna od bitnih aktivnosti kojima se obezbjeđuje homogenost grupe i distanciranje od drugih (nepušačkih) grupa o kojima se izgrađuju negativni stereotipi. Zbog toga je važno, smatra dr Numanović, postaviti pitanje šta je to zbog čega mladi ljudi, u ovom periodu života, i pored toga što su informisani o štetnosti pušenja, ipak posežu za cigaretom. Ocijenio je da je važno ispitati same uzroke koji dovode do usvajanja navike pušenja.\nIstakao je da svi treba da daju podršku implementaciji Zakona o ograničavanju upotrebe duvanskih proizvoda, čiji je cilj unapređenje preventivnog djelovanja i da se, kroz multisektorsku saradnju, kao što su dobro osmišljene informativne kampanje u zdravstvu, medijima, obrazovnim ustanovama, nevladinim organizacijama, sportskim udruženjima, odnosno u svim segmentima društva, apeluje da se smanji upotreba duvanskih proizvoda zbog njegovog štetnog uticaja na život i zdravlje ljudi.\nU diskusiji su učestvovali: Slađana Pavlović, generalna direktorica Direktorata za međunarodnu saradnju i harmonizaciju propisa u Ministarstvu zdravlja, prof. dr Agima Ljaljević, nacionalna koordinatorka za kontrolu duvana u Institutu za javno zdravlje Crne Gore, Mina Brajović, šefica kancelarije Svjetske zdravstvene organizacije u Crnoj Gori, dr Gordana Reljić, direktorka Javne zdravstvene ustanove Specijalne bolnice ,,Dr Jovan Bulajić” Brezovik, Višnja Orban, pomoćnica direktora Uprave za inspekcijske poslove, dr Suad Numanović, predsjednik Odbora, mr Boris Mugoša, član Odbora, dr Vera Bulatović, članica Odbora, dr Nedžad Drešević, član Odbora, Maja Bakrač, članica Odbora i dr Halil Duković, član Odbora.\nSvi učesnici u diskusiji su podržali uvodno izlaganje dr Suada Numanovića i posebno naglasili važnost primjene Zakona o ograničavanju upotrebe duvanskih proizvoda, kao i važnost edukacije o štetnosti duvana i duvanskog dima. Takođe, ukazano je na važnost opasnosti po zdravlje zbog konzumacije elektronskih cigareta, važnost unapređenja preventivnog djelovanja, kao i na probleme pasivnog pušenja, i zaštite zdravlja mladih, posebno djece.


OPSADNO STANJE ZBOG CRNOGORSKOG MAFIJAŠA: Policija blokira prilaze bolnici u Hanoveru, a hodnici su puni specijalaca (VIDEO)\nPROČITAJTE: "SRPSKA GO**A" Šovinistički ispad radnice poznate avio kompanije, na meti NAŠI DRŽAVLJANI\nNapori policije da obezbede mesto imaju veoma ozbiljnu pozadinu, a prema navodima "Hannoversche Allgemeine Zeitung", mafijaški šef je zadobio rane od vatrenog oržja. Policija, navode mediji, štiti mafijaša Igora K. od mogućeg napada.\nNa pitanje Focus Online, policija je saopštila da se trenutno sprovode zaštitne mere na Medicinskom fakultetu u Hanoveru, ali nisu hteli da daju dodatne informacije zbog zaštite ličnih prava.\nBild navodi da je reč o visoko pozicioniranom članu mafije koji je iz Crne Gore doleteo u Hanover prošle nedelje. Kao list navodi, ovaj muškarac je prethodno bio u bolnici u Crnoj Gori, te da tada je bio izšešetan sa 27 metaka.\nOd aerodroma je, kako navode, do bolnice bio transportovan pod jakim merama obezbeđenja, a troškove lečenja od više hiljada evra snosi sam pošto u Nemačkoj nema zdravstveno osiguranje.\nList takođe podseća na rat između škaljarskog i kavačkog klana u Crnoj Gori koji se preneo i na Nemačku.\n(BalkansPress / Izvor: Kurir.rs, Blid)


Uhapšena grupa koja je krijumčarila ljude u regionu - Centar za zaštitu i pomoć tražiocima azila / Asylum Protection Center\nOsumnjičeni su posredstvom osoba sa Kosova i Metohije i Turske pronalazili zainteresovane za ilegalan odlazak u zemlje EU, a zatim organizovali njihov dolazak i smeštaj u Subotici, navodi se u saopštenju ministrastva unutrašnjih poslova Srbije.\nNakon smeštaja i obezbeđenja uslova za ilegalno prebacivanje, članovi kriminalne grupe su omogućavali nedozvoljen prelaz državne granice ilegalnim migranatima na teritoriju Mađarske, a odatle i njihov transport do Austrije.\nOrganizatori krijumčarenja su strane državljane na područje Mađarske ilegalno prebacivali u grupama od 8 do 12 lica, najčešće koristeći takozvani zeleni pojas u širem području mesta Martonoš, koji se nalazi na krajnjem severu Srbije na granici sa Mađarskom.\nOsumnjičenima je određeno policijsko zadržavanje, nakon čega će uz krivičnu prijavu biti privedeni dežurnom istražnom sudiji nadležnog suda u Subotici.\nU saopštenju MUP-a Srbije se navodi da je tokom praćenja ove kriminalne grupe značajan doprinos u prikupljanju dokaza o njihovim kriminalnim aktivnostima ostvaren kroz intenzivnu saradnju sa policijama Mađarske i Austrije.\nVous êtes ici : Druga inostrana azilna praksa strategije, izvestaji i zakljuci o azilu Vesti Uhapšena grupa koja je krijumčarila ljude u regionu


Stranka GERB spremna da formira manjinsku vladu | Republika Srpska\nNaslovna Svijet Stranka GERB spremna da formira manjinsku vladu\nStranka GERB spremna da formira manjinsku vladu\nSOFIJA – Desničarska partija Građani za evropski razvoj Bugarske (GERB), koja je dobila najviše glasova na u nedelju održanim parlamentarnim izborima u Bugarskoj, ali nije uspela da osvoji većinu, saopštila je da je spremna da formira manjinsku vladu i da u tome očekuje podršku drugih stranaka.\nZvaničnici GERB-a su danas na konferenciji za štampu u Sofiji najavili da će ta stranka, na čelu sa bivšim bugarskim premijerom Bojkom Borisovim, započeti razgovore sa drugim strankama nakon što budu objavljeni zvanični rezultati jučerašnjih izbora, preneo je Rojters.\nOni su, međutim, odbacili mogućnost koalicije sa svojim glavnim protivnicima, Socijalističkom partijom, kao i sa turskom manjinskom partijom Prava i slobode.\nNa osnovu 87,33 odsto prebrojanih glasova, GERB je osvojio 32,61 odsto glasova, saopštila je sinoć Centralna izborna komisija, dok je njenom glavnom protivniku, Socijalističkoj partiji, pripalo 15,27 odsto glasova, prenela je agencija BTA.\nBugari su birali 240 poslanika novog saziva parlamenta među 6.063 kandidata, uključujući one koji su istovremeno kandidovani u dve izborne jedinice koje su nominovale ukupno 56 političkih partija.\nOvo će biti peta bugarska vlada za poslednje dve godine, tokom kojih se zemlja suočila s masovnim uličnim protestima i nezadovoljstvom.\nZbog razočaranja građana, izlaznost na ovim izborima bila je ispod 50 odsto, najmanja za poslednjih 25 godina, od kada je u Bugarskoj smenjen komunisticki režim, prenele su agencije.\nBorisov je juče rekao da su izbori „poslednja šansa“ za spas Bugarske i upozorio da ako nova vlada ne bude formirana i ponovo budu raspisani izbori, neće ostati ništa što bi održalo zemlju.\nKoalicija predvođena socijalistima vladala je Bugarskom do jula, a period koji je provela na vlasti obeležili su katastrofalne poplave, spor zbog snabdevanja ruskim gasom i masovni protesti građana.\nBorisov je bio premijer Bugarske od 2009. godine do masovnih protesta zbog siromaštva i visokih cena energenata, zbog kojih je u februaru 2013. godine podneo ostavku.\nNa prevremenim izborima u maju 2013, GERB je ponovo odneo pobedu, ali Borisov nije mogao da formira vladu, pa su socijalisti i MRF formirali tehnokratski kabinet, na čijem je čelu bio Plamen Orešarski.